Uskoro otvorenje “Cineplexx” kina u Sarajevu\nProjekat Cineplexx je završen i zvanično otvaranje multipleks kina Cineplexx u Sarajevu se očekuje krajem ovog ili početom narednog mjeseca, rekao je vlasnik i generalni direktor Europe grupacije Rasim Bajrović.\n“U toku su treninzi i edukacija tima koje će voditi najveće i najmodernije kino u regionu. Cineplexx BiH je opremljen najmodernijom i najsavremenijom kino tehnologijom, sa osam kino dvorana, kapaciteta više od 1.100 mjesta i biće hit za sve ljubitelje dobrog filma”, istakao je Bajrović.\nNaglasio je da “grad Sarajevo i Bosna i Hercegovina dobijaju još jedan atraktivan objekat u centru glavnog grada BiH od posebne važnosti za razvoj kino kulture, filmske industrije i novih mogućnosti u pogledu zapošljavanja koje se nude, posebno mladima”.\nInvesticija, bez troškova zemljišta, premašuje 10 miliona KM. Projekt spaja rad i stručnost lokalnih kompanija s internacionalnom tehnologijom .\nTags #kino #Sarajevo\nCOVID-19 u Finskoj premašio stopu određenu za (ne)ulazak u zemlju


SPREMITE SE GRADIŠTANCI: Za svaki krevet u domaćoj radinosti od 1. jula porez će biti oko 3.500 dinara — TPKNEWS\nNaslovna/VESTI/LOKALNE VESTI/SPREMITE SE GRADIŠTANCI: Za svaki krevet u domaćoj radinosti od 1. jula porez će biti oko 3.500 dinara\nNa svaki krevet u domaćoj radinosti koja obuhvata i krevete u konceptu “stan na dan” u turističkim destinacijama prve kategorije, od 1. jula godišnje će se plaćati do 3.500 dinara poreza, izjavio je za Tanjug državni sekretar u Ministarstvu trgovine, turizma i telekomunikacija Miroslav Knežević.\n“Porez će iznositi pet odsto od prosečne bruto zarade ostvarene u prethodnoj godini pomnožen sa brojem ležaja i sa kategorijom turističkog mesta, pa će za turistička mesta prve kategorije, iznos biti između 3,4 hiljade dinara i 3,5 hiljada dinara po jednom krevetu godišnje”, rekao je Knežević i dodao da se ovaj porez odnosi samo na fizička lica koja su vlasnici soba, apartmana, stanova i kuća koje izdaju.\nParalelno ministarstvo radi na stvaranju centralnog informacionog sistema koji će se zvati E-turista gde će pružaoci usluga moći sami da prijavljuju goste i da ih evidentiraju, a Knežević “očekuje da će taj sistem do kraja sledeće godine biti u punoj funkciji”.\n“Od 1. jula dok taj sistem ne bude kreiran, fizička lica – pružaoci usluga neće morati da rade preko posrednika, moći će sami da rade, da vode knjigu gostiju i prijavljuju goste”, kaže on i dodaje da će ih to maksimalno rasteretiti te vrste rashoda.\nKnežević kaže i da je ovo prilika da oni koji do sada nisu pod povoljnim uslovima registruju svoje kapacitete i počnu da rade i poručuje da “ako to budu izbegavali postoje sankcije, povećane kazne i turistička inspekcija”.\nSa novim sistemom Ministarstvo će imati, objašnjava on, jedinstvenu statistiku iz koje će se videti koliko je zaista gostiju, ko su ti gosti, koliko se prosečno zadržavaju, na koji način troše vreme na destinaciji.\n“To je suštinska reforma koja će zahtevati intenzivan rad u narednih godinu ili godinu i po dana”, zaključuje Knežević.\nNESREĆA KOD LUČANA: Prevrnulo se vozilo iz Vučićeve kolone u kome je bio ministar Nedimović (FOTO)


Google: Android je sada siguran kao Appleov iOS\nMobilni telefoni, 16.03.2018, 09:30 AM\nGoogleov šef za bezbednost Androida Dejvid Klajdermaher izjavio je za CNET da je mobilni operativni sistem Android, baziran na Linuxu, koji kompanija razvija za širok spektar uređaja, sada siguran kao i Appleov iOS.\nGoogle je nedavno objavio izveštaj o sigurnosti Androida za 2017. u kojem kompanija govori o tome kako je bezbednost Android napredovala u poslednjih nekoliko godina i kako se kompanija bori da pronađe nove načine da zaštiti Android korisnike od zlonamernog softvera i drugih opasnosti i neprijatnosti koje definitivno ne želite na svom mobilnom telefonu ili tabletu.\nU razgovoru za CNET Dejvid Klajdermaher, koji je zadužen za sigurnosti Androida, Google Playa i Chrome OS, rekao je da tim Androida naporno radi na tome da mobilni operativni sistem bude siguran kao i konkurentski operativni sistemi, kao što je Appleov iOS.\nPrema rečima Klajdermahera, Google želi da Android bude poznat po svojoj bezbednosti. Kompanija radi na ispravljanju bagova koji se s vremena na vreme pojavljuju, i urušavaju opšti utisak o Androidu kao o sigurnom operativnom sistemu.\nU pomenutom izveštaju se tvrdi da je Google poboljšao sigurnost Androida u proteklih godinu dana tako što je smanjio broj potencijalno štetnih aplikacija na uređajima koji koriste operativni sistem Android i u Google Play prodavnici, smanjujući iskorišćavanje ranjivosti bržim izdavanjem sigurnosnih ispravki. 2017. godine kompanija je predstavila Google Play Protect, koji predstavlja sveobuhvatnu zaštitu za Android. Iako su osnovne funkcije Google Play Protecta godinama bile deo Androida, kompanija je dodala nekoliko funkcija koje bolje prepoznaju i rešavaju mobilne pretnje, kaže se u izveštaju.\nGoogle očigledno čini sve što može da poboljša sigurnost Androida, ali je sa druge strane mobilni operativni sistem u ovom trenutku veoma defragmentiran, što znači da neće svi korisnici Androida biti zaštićeni Google Play Protectom i drugim budućim metodama zaštite.


Revizija i usluge uveravanja Revizija i usluge uveravanja\nNaslovna stranica » Usluge » Revizija i usluge uveravanja\nSpecijalizovani smo u pružanju usluga revizije i drugih usluga uveravanja za domaće i međunarodne klijente, pri čemu u potpunosti uvažavamo principe nezavisnosti i objektivnosti. Naš pristup obavljanju revizije je prilagođavanje svake pojedinačne revizije individualnim potrebama i specifičnostima svakog klijenta ponaosob, što nam omogućava da se fokusiramo na ključne poslovne rizike i njihov mogući uticaj na finansijske izveštaje.\nNa reviziju gledamo i kao na mogućnost da pružimo pomoć rukovodstvu klijenta u donošenju poslovnih odluka. Stoga prilikom planiranja i obavljanja revizije, i bez posebnih zahteva, pokušavamo klijentu pružiti dodatnu vrednost, bilo u vidu provere specifičnih aspekata poslovanja ili u vidu saveta za unapređenje sistema internih kontrola i procedura. Kao rezultat toga, uz revizorski izveštaj uvek dostavljamo i pismo rukovodstvu s apreporukama za prevazilaženje uočenih slabosti i nepravilnosti.\nVeliki broj naših klijentata ima potrebu za specifičnim izveštavanjem u skladu sa zahtevima matične kompanije, u kom slučaju smo dovoljno iskusni da se adaptiramo na zahtevani sistem rada i punu saradnju sa grupnim revizorom.


Film "Krugovi" osvojio nagradu za najbolju režiju na festivalu “GoEast" | Trebinje Live\nFilm "Krugovi" osvojio nagradu za najbolju režiju na festivalu “GoEast"\nIzvor:Telegraf.rs Foto. TrebinjeLive\nOstvarenje Srdana Golubovića “Krugovi” osvojio je još jednu nagradu, ovoga puta na međunarodnom filmskom festivalu “GoEast – Festival of Central and Eastern European Film”. Festival je trajao od 10. do 16. aprila u Visbadenu, a “Krugovi” su osvojili nagradu grada Visbadena za najbolju režiju.\nFilm “Krugovi” je savremena priča o jednom herojskom delu, i njegovim pozitivnim posledicama. Tri paralelne priče odvijaju se u Beogradu, Nemačkoj i Trebinju prateći likove koji su, kao svedoci događaja iz prošlosti, motivisani da donose odluke koje će im promeniti živote.\nNebojša, svedok događaja u kom je stradao njegov najbolji prijatelj, prevazilazi grižu savesti suočavajući se sa ubicom svog prijatelja.\nHaris, koji život duguje junaku koji se žrtvovao za njega, dug vraća rizikujući sve i pomažući ugroženoj ženi, a sin jednog od ubica u susretu sa ocem stradalog heroja otvara put za prevazilaženje tragične prošlosti.


Pamela Anderson lumpuje po klubovima (Foto) - ShowBiz - Svet - Vesti - Svet Plus\nPamela Anderson lumpuje po klubovima (Foto)\nBivša Plejboj zečica, četrdesetpetogodišnja Pamela Anderson, očigledno nije prevazišla svoj nekadašnji način života.\n23:26 2. SEP 2012.\nNaime, starleta i glumica se ludo provodila na otvaranju novog kluba vlasnika Plejboja Hjua Hefnera u Nemačkoj, gde je pokazala da i dalje zna itekako da se zabavi. Spuštene kose i u uskoj haljini, zabavljala je sa svojim prijateljima.\nIako je Pamela trebalo da se vrati u Ameriku zbog svojih poslovnih obaveza, očigledno nije mogla da se natera da napusti Nemačku, u kojoj je provela veći deo leta.\nSamo nekoliko dana ranije, ova plavuša prepoznatljivog izgleda i dugogodišnjeg imidža, viđena je u jednom klubu u Kanu, gde je uživala u dobroj muzici i piću. Da je u dobroj formi, govori i podatak da je vešto igrala uz taktove poznatih hitova.\nOčigledno je da se Pamela u ovakvom načinu života jako dobro snalazi, te da je trenutno baš i ne zanimaju obaveze koje je čekaju.\npamela andersonpamelaplejbojplayboyhju hefner


Vujović i Sandov potpisali Sporazum za unapređenje saradnje Srbije i Bugarske u oblasti zaštite životne sredine | Ministarstvo zaštite životne sredine\nMinistarka zaštite životne sredine Srbije Irena Vujović i potpredsednik Vlade za klimatske politike i ministar životne sredine i voda Bugarske Borislav Sandov potpisali su danas „Sporazum o proceni uticaja na životnu sredinu (EIA) i strateškoj proceni uticaja na životnu sredinu (SEA) u prekograničnom kontekstu“, čiji je cilj da se unapredi saradnja u ovoj oblasti.\nVujović je istakla da je potpisivanjem Sporazuma uspostaviljen pravni okvir saradnje Srbije i Bugarske u oblasti zaštite životne sredine.\n- Danas smo održali veoma konstruktivan sastanak i potpisali važan sporazum, a sve u cilju unapređenja životne sredine za buduće generacije. Naša dva ministarstva intenzivno sarađuju poslednjih godina, a u prethodnoj godini smo održali niz sastanaka radnih grupa koje se bave prekograničnim uticajem na životnu sredinu. Sastanci su od neprocenjivog značaja, jer nam pomažu da, kroz razmenu iskustva, zajedno nalazimo najbolji način da rešavamo otvorena pitanja koja se tiču oblasti zaštite životne sredine – rekla je Vujović.\nMinistarka Vujović je zahvalila Republici Bugarskoj na podršci Srbiji u procesu evropskih integracija, a posebno kada je reč o otvaranju Poglavlja 27 – Životna sredina i klimatske promene.\n- Bugarska strana se pokazala kao dobar partner i zato želim da zahvalim potpredsedniku Vlade Sandovu na velikoj podršci Srbiji u otvaranju pregovaračkog Poglavlja 27. Ovo poglavlje koje se odnosi na životnu sredinu i klimatske promene za nas je veoma značajno, daje nam dodatnu obavezu, ali i podstrek da radimo još posvećenije i da nastavimo da ubrzano rešavamo ekološke probleme u Srbiji – rekla je Vujović.


Energija iz obnovljivih izvora pokriva 14% potrošnje : Inkluzija\nEnergija iz obnovljivih izvora pokrila je u 2012. godini 14,1% bruto finalne potrošnje 28 članica Evropske unije u poređenju sa 8,3% u 2004, koja je bila prva godina za koju se raspolaže tim podacima. Nacionalne ciljeve za 2020. kada je reč o udelu energije iz obnovljivih izvora već su nadmašile Bugarska, Estonija i Švedska. Najveći deo potrošnje energijom iz obnovljivih izvora pokriva Švedska, koja na taj način zadovoljava polovinu potrošnje, a najmanji Malta, gde tek neznatno više od procenat energije stiže iz obnovljivih izvora.\nUdeo energije iz obnovljivih izvora u bruto finalnoj potrošnji jedan je od ključnih indikatora strategije Evropa 2020. Cilj na nivou 28 članica EU je da do 2020. godine obnovljivom energijom zadovolje 20% bruto finalne potrošnje energije.\nNajveći rast udela energije iz obnovljivih izvora između 2004. i 2012. godine zabeležile su Švedska, Danska i Austrija ali je udeo obnovljive energije u bruto finalnoj potrošnji povećan u svim članicama, pokazali su novi podaci Evropske statističke službe.\nUčešće energije iz obnovljivih izvora (voda, Sunce, vetar, biomasa, geotermalma energija) u potrošnji najviše je poraslo u Švedskoj – sa 38,7% u 2004. na 51% u 2012, a slede Danska (sa 14,5% na 26%), Austrija (sa 22,7% na 32,1%), Grčka (sa 7,2% na 15,1%) i Italija (sa 5,7% na 13,5%).\nNajveći deo finalne potrošnje energijom iz obnovljivih izvora zadovoljava Švedska – 51%, a slede Letonija (35,8%), Finska (34,3%) i Austrija (32,1%).\nIstovremeno najmanji udeo energije iz obnovljivih izvora u pokriću potrošnje beleže Malta – 1,4%, Luksemburg (3,1%), Velika Britanija (4,2%) i Holandija (4,5%).\nEvropsko udruženje za enegiju vetra (EWEA) procenjuje da je u 2012. godini uvoz fosilnog goriva koštao EU tri puta više nego spasilački paket zajmova za Grčku.\nPredlog klimatskih i energetskih ciljeva Evropske komisije za period do 2030. godine razmatraće evropski šefovi država i vlada 20. i 21. marta. U tom dokumentu predviđen je “neambiciozan” cilj povećanja udela energije iz obnovljivih izvora u bruto potrošnji na 27% do 2030. u poređenju sa 20% do 2020.\nPredstavnici Udruženja poručili su sa godišnjeg skupa u Barseloni, koji se održava između 10. i 13. marta, da bi ambiciozniji cilj od 30% doprineo otvaranju 568.000 radnih mesta i uštedi od 260 milijardi evra na uvozu fosilnog goriva. Stoga Udruženje i drugi sa sektora “zelene” energije traže od EU da se složi oko ambicioznijeg od planiranog cilja za učešće obnovljive energije u finalnoj potrošnji do 2030.\nNovi izveštaj Udruženja pokazao je da zemlje troše znatno više na uvoz fosilnog goriva nego na subvencionisanje obnovljive energije. Navodi se da je 2010. godine EU potrošila oko 26 milijardi evra za podršku proizvodnje energije iz obnovljivih izvora. Istovremeno je obnovljiva energija pomogla EU da izbegne trošak za uvoz goriva od 30 milijardi evra, što znači uštedu od četiri milijarde.


Republika Srpska će ove godine za poljoprivredu izdvojiti više od 150 miliona KM - Agro TV\nRepublika Srpska će ove godine za poljoprivredu izdvojiti više od 150 miliona KM\nMinistar poljoprivrede, šumarstva i vodoprivrede Republike Srpske Boris Pašalić rekao je da će u poljoprivrednu proizvodnju u Srpskoj ove godine biti izdvojeno više od 150 miliona KM, u šta je uključen planirani obim sredstava od 71 milion KM, kao i sredstava iz projekata i kreditnih aranžmana.\nPašalić je, tokom posete farmi Mladena Simića u Grabik Ilovi u opštini Prnjavor, rekao da je dinamika isplata premija nikada bolja, da su izmirene sve obaveze ministarstva iz ranijih godina, kao i da je iz ovogodišnjeg budžeta do današnjeg dana isplaćeno više od 20 miliona KM.\nOn kaže da premije uglavnom kasne zbog sistema obračuna, ali da je dogovoreno da se premija za mleko isplaćuje svakog prvog ponedeljka u mesecu.\n– Imamo redovnost isplate jer naši proizvođači često zavise od tih sredstava. Želimo da znaju da će im već u prvoj sedmici svaki mesec biti isplaćena premija za prethodno obračunati mesec. Generalno, i ostali podsticaji se dobro realizuju, što je postignuto pre svega zahvaljujući dobroj saradnji ministarstava poljoprivrede i finansija, jer znamo da je tim ljudima podrška potrebna – rekao je Pašalić.\nGovoreći o pojavi lažnih poljoprivrednika, Pašalić je naglasio da su Vlada Republike Srpske i resorno ministarstvo odlučni da se konačno obračunaju sa takvim pojavama.\n– Smatramo da treba da imamo fer odnos sa proizvođačima, ali očekujemo i njihovu saradnju jer smo uvideli da ima jedan broj onih koji nemaju proizvodnju za koju koriste podsticaje. Svi čestiti proizvođači koji rade svoj posao kako treba shvataju da i oni trpe štetu od takvih ljudi. Ohrabrujemo ih i ovom prilikom da prijave sve takve slučajeve na terenu, a mi ćemo kroz svoj sistem kontrole koji smo uspostavili početkom ove godine i dalje da vršimo nadzor – rekao je Pašalić.\nOn je napomenuo da su se ranije kontrole obavljale isključivo kroz inspekcijski nadzor, dok je sada uspostavljeno odeljenje pri Agenciji za agrarna plaćanja koje vrši svakodnevne kontrole.\n– Završena je kontrola pšenice za ovu godinu, utvrđeno je da jedan broj proizvođača nema pšenicu, a ostvarivali su podsticaje. Oni su rešenjem isključeni iz sistema podsticaja za naredne dve godine. Objavićemo njihova imena na našem sajtu čim rešenje postane pravosnažno – kaže ministar poljoprivrede RS.\nOn je dodao da se trenutno rade kontrole soje, a da predstoje kontrole veterinarskih mera u životinjskoj proizvodnji, kao i da će se posebna pažnja obratiti na kontrolu prisustva pesticida u voću i povrću.\nPašalić je tokom posete farmi Simić u Grabik Ilovi, gde je planirana izgradnja novog objekta vrednosti oko 1.100.000 KM, rekao da je ovo jedna od retkih investicija u mlekarskom sektoru, što treba podržati.\n– Ministarstvo podržava ovakve investicije sa povratom sredstava u iznosu od 30 odsto od ukupne investicije. Ovde je reč o vrednim, čestitim ljudima koji mogu biti primer za sve druge. Radi se i o uzornoj farmi koja proizvodi mleko koje se može plasirati i na prostore EU – kaže Pašalić.\nOn je naglasio da je Prnjavor prepoznatljiva opština po proizvođačima mleka i da će ministarstvo nastaviti da podržava ovaj sektor u celini.\n– Ministarstvo izdvaja oko tri miliona KM svake godine koje se uplate na račune poljoprivrednih proizvođača, a dve trećine tih sredstava se odnosi na premije za mleko, kao i podršku za regresirani dizel – rekao je Pašalić.\nPoljoprivrednik Mladen Simić kaže da je vrednost novog objekta sa opremom oko 1.100.000, a do sada je uloženo oko 700.000 KM, uglavnom kreditnih sredstava.\n– Mehanizacija na farmi je uglavom kompletirana, predstoji montiranje opreme da bi se zaokružila celina. Kapacitet objekta je 70 do 80 grla u muži. Sada je od 85 grla oko 35 do 40 u muži, a dnevna proizvodnja mjeka oko 850 litara. Nadam se da će, kada napravimo ovaj objekat, dnevna proizvodnja preći 1.000 litara – priča Simić.\nPredsednik Udruženja mlekara Republike Srpske Vladimir Usorac kaže da je farma Simić jedna od 10 većih farmi na području opštine Prnjavor.\n– Sledeće godine ćemo predložiti da za izgradnju i opremanje ovakvih objekata gde su angažovani mladi ljudi podsticaji budu najmanje 50 odsto. Ovo je budućnost poljoprivrede Republike Srpske – poručio je Usorac.\nČlan domaćinstva Dejan Simić, koji je završio Poljoprivredni fakultet, kaže da planira da ostane na selu da bi se bavio poljoprivredom.\n– Odličio sam da ostanem na imanju svog oca, da pomognem u poboljšanju proizvodnje. Vidim u tome perspektivu – rekao je Simić i naveo da ovo domaćinstvo obrađuje oko 50 hektara zemljišta na kojem se najviše uzgaja kukuruz.\nFoto: MPŠV Republike Srpske/Facebook, tvk3.info


Veliki požar zahvatio hotel "Grand" | SerbianForum\nVeliki požar zahvatio hotel "Grand"\nKraljevo -- Veliki požar koji je rano jutros izbio u hotelu "Grand" na Kopaoniku lokalizovan je i u njemu niko nije povređen.\n"Požar je lokalizovan i vatrogasne ekipe upravo ulaze u zgradu da dogase požar", rekao je načelnik Vatrogasne jedinice Kraljevo Milanko Obrenović.Požar je izbio u 4.30 časova na krovnoj konstrukciji iznad Aperitiv bara, a zahvatio je celo renovirano zapadno krilo hotela u kom se nalazi 57 soba.Kako javlja RTS, u trenutku izbijanja požara u hotelu je bilo oko 150 ljudi, a svi gosti su pravovremeno evakuisani i nema povređenih, rekao je Obrenović.\nUzrok požara još nije utvrđen i očekuje se da će na lice mesta uskoro izaći ekipa za uviđaj, dodao je on.\nUgašen požar u hotelu "Grand" na Kopaoniku\n- Požar je ugašen, ali još malo ima dima na krovu - rekao je Kočović i dodao da će će vatrosca i u naredna 24 sati ostati tu iz preventivnih razloga.\n- U hotelu je u vreme kada je izbio požar bilo 60-tak gostiju i oko 30 zaposlenih.\nSvi gosti su pravovremeno evakuisani i nema povređenih, a vatra na sreću nije zahvatila ceo objekat - rekao je Kočović i dodao da su prvi reagovali vatrogasci iz Odeljanja na Kopaoniku, a da su im se pridružile kolege iz okolnih mesta.\nKako RTS nezvanično saznaje, moguće je da je uzrok požara bio opušak, s obizorm na to da je vatra izbila na krovu Aperitiv bara.\nPožar koji je rano jutros izbio u hotelu "Grand" na Kopaoniku ugašen je, izjavio je za "Blic" Radojica Kočović, komandant Vatrogasne brigade Kraljevo. Prilikom gašenja lakše je povređen jedan vatrogasac.\nPožar je ugašen, ali još malo ima dima na krovu - rekao je Kočović i dodao da će vatrosci i u naredna 24 sati ostati tu iz preventivnih razloga.\nNačelnik odeljenja za vanredne situacije u Kruševcu Aleksandar Lazarević rekao je Tanjugu da jedan pripadnik vatrogasne jedinice iz tog grada povredjen prilikom gašenja požara, a reč je o Saši Milojeviću koji je zbrinut u zdravstvenom centru Raška.\nKako je Tanjugu rekao direktor kompanije MK Mountain resorts Nikola Avramov, još uvek se ne zna tačan iznos materijalne stete, ali je činjenica da je ona velika.\nNadležne službe ispituju uzrok požara, o čemu će naknadno informisati građane, kao i o materijalnoj šteti, koja se još uvek procenjuje.\nMK Group, koja je vlasnik hotela, zahvalila je svim nadležnim službama, vatrogascima, policiji, građanima i zaposlenima na pomoći tokom gašenja požara. Posebnu zahvalnost su izrazili na angažovanju Vojsci Srbije.\nNakon privatizacije 2008. godine, kompanija MK Group investirala je 15 miliona evra u renoviranje hotela Grand i apratmanskog kompleksa Konaci.\nHotel "Grand" biće otvoren 1. oktobra\nKOPAONIK - Hotel "Grand" na Kopaoniku, koji je izgoreo u požaru 17. juna, biće u celosti obnovljen i otvoren za goste sa apertiv barom 1. oktobra, izjavio je predsednik Upravnog odbora MK grupe, u čijem je hotel vlasništvu, Nikola Avramov.\nOn je dodao da se još radi na raščisćavanju zgarišta i istakao da šteta na "Grandu" još nije utvrđena i "znaće se za 10 do 15 dana".\nUz hotel "Grand", do početka sezone, 1. decembra, biće završene i sve druge investicije koje su ove godine vredne oko 15 miliona evra, dodao je Avramov.\n"Svi kapaciteti: hoteli 'Grand' 'Anđela" i apartmani "Konaci", biće u celosti renovirani i spremni za goste, između 15. oktobra i 1. decembra".


22.10.2020. u 08:45\nNišta ne daje naslutiti da bi ovoga puta ton debate koja se po srednjoeuropskom vremenu održava noću na petak, mogao biti pristojniji ili konstruktivniji.\n"Ne zanimaju me ankete", rekao je u Philadelphiji, dodajući kako su one bile naklonjene 2016. Hillary Clinton prije njenog poraza. Ali tada je puno demokrata ostalo doma pa ih je ovaj puta Obama pozvao da masovno izađu na izbore 3. studenoga.\nObama se osvrnuo i na pandemiju korona virusa, rekavši da bi ona bila teška za svakog predsjednika.\ndebata trump biden, donald trump, joe biden,\n'INOZEMNI AKTERI POTKOPAVAJU POVJERENJE AMERIKANACA'\nAmerički obavještajci tvrde da su se Iran i Rusija pokušali umiješati u predsjedničke izbore


Vesti online / Srpski informativni portal / Javna preduća isplatila građanima milionske odštete\nBeogradski vodovod i kanalizacija je u poslednjih godinu dana dobio 78 zahteva za nadoknadu štete, a najveći pojedinačni isplaćeni iznos u tom periodu bio je 2,2 miliona dinara, rečeno je u tom preduzeću.\nIznos od 2.246.861 dinara isplaćen je jer je zbog kvara na uličnoj vodovodnoj cevi poplavljen poslovni prostor i uništen celokupan inventar jedne firme, kazali su agenciji Beta u Beogradskom vodovodu i kanalizaciji.\nNajmanja šteta u poslednjih godinu dana, odnosno od jula 2012. do jula ove godine, bila je 6.000 dinara i isplaćena je takođe zbog kvara na uličnoj vodovodnoj mreži.\nU tom preduzeću su naveli da se najveći broj zahteva za nadoknadu štete odnosio na takozvanu malu materijalnu štetu. Zahtev za odštetu, kako su naveli u Beogradskom vodovodu i kanalizaciji, podnosi se Komisiji za procenu štete.\nKako su naveli u Beogradskom vodovodu i kanalizaciji, po izjašnjavanju nadležnog rejona o opravdanosti odštetnog zahteva, Komisija obavlja uviđaj na licu mesta, konstatuje šta je oštećeno, vrši procenu zavisno od vrste štete i daje predlog odluke o\nodštetnom zahtevu generalnom direktoru ili Nadzornom odboru, u zavisnosti od iznosa koji treba da isplati.\nBeograd put je u odnosu na Beogradski vodovod i kanalizaciju imao tri puta više zahteva za naknadu stete, ukupno 249. Najveća isplaćena odšteta od juna 2012. do juna ove godine bila je 369.471 dinar, dok je u istom periodu najmanja isplaćena suma 2.227\nNadoknada štete, kako su rekli agenciji Beta u Beograd putu, može se zatražiti zbog oštećenja vozila ili povrede putnika, a oštećeni uz zahtev za nadoknadu štete prilaže fotokopiju Zapisnika MUP-a o uviđaju saobraćajne nezgode, fotokopije vozačke i saobraćajne dozvole, kao i lične karte i fotokopiju Zapisnika o proceni štete\nTa dokumentacija se šalje na adresu JKP "Beograd put", Nušićeva 21, a o zahtevima odlučuje komisija za naknadu štete. Kako su naveli u Beograd putu, zahtev se može poslati poštom ili doneti lično, a detaljnija uputstva o postupku naknade štete i\npotrebni obrasci mogu se naći na sajtu tog preduzeća.


Novi udar na džep pušača u Bosni i Hercegovini dogodit će se već narednog mjeseca, jer će TDR Sarajevo podići cijene za 67 vrsta cigareta. Nove maloprodajne cijene, kako su pojasnili iz TDR-a ...\nU BiH će od 1. januara poskupjeti više od 60 vrsta cigareta, što je novi udar na džep građana nakon što je od 1. februara zbog uvođenja akciza poskupjelo gorivo.\nNakon što su od 1. januara u Bosni i Hercegovini na snazi nove cijene cigareta, od 1. marta će, dodatno, poskupjeti 67 vrsta cigareta. Bit će to novi udar na džepove pušača, a svoje cijene će podići ...\nU BiH će od 1. marta poskupjeti više od 60 vrsta cigareta, što je novi udar na džep građana nakon što je od 1. februara poskupjelo ...\nGrađane Bosne i Hercegovine od početka marta očekuje novo poskupljenje cigareta, potvrđeno je za N1 iz Uprave za indirektno oporezivanje. Kako su nam kazali, cijene Kompanije TDR d.o.o Sarajevo i ...\nGrađane Bosne i Hercegovine od početka ožujka očekuje novo poskupljenje cigareta, potvrđeno je iz Uprave za indirektno oporezivanje. Kako su kazali, cijene Kompanije TDR d.o.o Sarajevo i Fabrike ...\nSARAJEVO - Građane Bosne i Hercegovine od početka marta očekuje novo poskupljenje cigareta, potvrđeno je iz Uprave za indirektno oporezivanje. Kako su nam kazali, cijene Kompanije TDR d.o.o Sarajevo ...\nSARAJEVO - Građane Bosne i Hercegovine od početka marta očekuje novo poskupljenje cigareta, Kako su u Upravi za indirektno oporezivanje, rekli za "N1", Kompanije TDR d.o.o Sarajevo i Fabrike duhana ...


Trubači Lyon sviraju hitove narodnih pesama na Vašim proslavama - Trubači za Veselja i Svadbe - Najbolji trubači Srbije\nLyon je treći grad po veličini u Francuskoj, odmah posle Pariza i Marseja.\nU užem gradskom području živi oko pola miliona stanovnika a nedaleko od grada se nalaze velike vinogradarske oblasti.\nLyon je ekonomski moćan grad u kome mogi ljudi iz bivše Jugoslavije nalaze posao i sigurnu finansijsku budućnost.\nNaši ljudi nastanjeni u Lionu, se trude da zarade novac za svoju porodicu ali i pomognu svojim roditeljima i rodbini koja je ostala u otadžbini.\nTrubači Lyon orkestar Balkanika svira na svim vrstama proslava\nSviramo na proslavama kao što su venčanja, krštenja, punoletstva, na svadbama i svim ostalim slavljima. Veselje ne može da prođe bez trubača Balkanika, najboljeg trubača orkestra koji iz domovine dolazi u Lion i svira najlepšu trubačku muziku.\nNajbolja izvorna kola, bisere narodnih pesama, trubački orkestar Balkanika svira sa najvećem žarom uvrk se trudeći učini domaćine i goste veselim.\nNaš orkestar se sastoji od deset najboljih trubača, vrhunski talentovanih muzičara koji kroz svaku pesmu odsviranu na trubi prenesu emocije, radost i sreću.\nTrubači Balkanika su veoma ozbiljan orkestar koji u tačno dogovorenom trenutku dolazi i svira najbolju trubačku muziku, izvorna kola, starinske pesme, starogradsku, narodnu i zabavnu muziku i najnovije estradne hitove.\nTrubači Balkanika su poznat orkestar. Gostovali smo u rijalitiju Parovi a takođe koji često sviramo na koncertima poznatih estradnih umetnika čineći publiku još veselijom.\nNa vašim proslavama sviramo sve vrste pesama koje vi volite da slušate, pesme koje vi odaberete, onim redosledom i u onom trenutku u kada u Vi to želite.\nDa bi smo vam olakšali izbor pesama, na našem sajtu se nalazi veliki repertoar pesama i kola koji će vam pomoći da pronađete upravo onu muziku koju najviše volite.\nNaš orkestar dolazi obučen u elegantna odela a ukoliko Vi želite orkestar Balkanika može biti odeven u narodnu nošnju iz Vašeg kraja.\nSviramo najlepše pesme trubačke muzike i zato nas pozovite kao najbolji trubački orkestar da se na Vašoj proslavi u Lionu gosti vesele uz najlepše hitove narodne muzike.\nPozovite nas putem telefona, Vibera ili WhatsAppa. Mi smo uvek na mreži i odmah vam odgovaramo na poziv. Uživajte uz najbolju muziku na Vašem veselju uz najbolji orkestar trubača Balkanika.


Agonija zvana Bregzit uskoro bi mogla da bude gotova\nSvet Autor:Ksenija Prodanović30. nov. 202013:45\nFoto:Blondet-JMP/ABACA / Abaca Press / Profimedia\nKonačan dogovor o izlasku Velike Britanije iz Evropske unije mogao bi da bude postignut narednih dana ukoliko obe strane nastave da rade na rešavanju poslednje velike prepreke razgovorima o Bregzitu - pravima na ribolov.\nMinistar spoljnih poslova Dominik Rab pozvao je Evropsku uniju da prizna da je kontrola nad britanskim vodama pitanje suvereniteta Londona i ocenio da bi pitanje prava EU ribolovaca da izlovljavaju ribu u britanskim vodama moglo da se reši narednih dana.\n„Mislim da je važno da EU razume naš stav“, rekao je Rab Skaj Njuzu. „Ako pokažu pragmatičnost i dobru volju,siguran sam da ćemo na kraju pregovora mi pokazati našu fkelsibilnost i da će dogovor biti postignut“, dodao je on.\nVelika Britanija je napustila političke strukture EU 31. januara, a ekonomsku će 31. decembra, kada se završi 11-mesečni prelazni period. Dve strane do tada pokušavaju da sklope novi trgovinski sporazum, ali razgovori su zaglibili oko pitanja koja uključuju prava ribolova u vodama Velike Britanije.\nObe strane kažu da će se Velika Britanija, ukoliko ne bude postignut sporazum do sledećeg meseca, 1. januara suočiti s ekonomski skupim i za nju štetnim izlaskom iz EU bez dogovora, a milioni potrošača i preduzeća će biti suočeni sa višim cenama zbog taksi i tarifa na robu iz EU, ali i mogućnošću nestašica hrane.\nRab je rekao da je on optimista, iako su prava na ribolov velika prepreka u postizanju dogovora i da veruje da će dogovor biti postignut ako EU bude „razumna“ kao što je to i Britanija.\n„Oči u oči“: Nastavak pregovora Velike Britanije i EU\nFrost: Sporazum Velike Britanije sa EU i dalje moguć\nSa druge strane, Brisel je taj koji uporno insistira na tome da London nije spreman na kompromise.\nGlavni pregovarač EU Mišel Barnije rekao je da je blok spreman da smanji sa 18 na 15 posto svoj deo ulova u britanskim vodama, ali je Rab to odbio.\nBritanija takođe želi da se svake godine ponovo razmatra pristup EU ribarskih flota britanskim vodama, dok Brisel želi dugoročniji dogovor.\nPregovori o finalizaciji Bregzita su u toku iako vreme za postizanje dogovora ističe jer da bi eventualni dogovor bio prihvaćen, potrebno je da ga ratifikuje svih 27 zemalja članica EU.\nBregzitdogovorDominik RabeuMišel BarnijeVelika Britanija


"Crna Gora i njene institucije konstantno rade na unapređenju temeljnih demokratskih vrijednost" - Vijesti.me\nDARMANOVIĆ NA SA SASTANKU SA ZVANIČNICIMA OEBS-A:\n"Crna Gora i njene institucije konstantno rade na unapređenju temeljnih demokratskih vrijednost"\nDarmanović je naglasio da prava i slobode ne samo novinara, nego svih građana, moraju biti zaštićena i zagarantovana i informisao da nadležne drzavne institucije u kontinuitetu preduzimaju neophodne aktivnosti u cilju zaštite prava i ličnog i profesionalnog integriteta pripadnika medijske zajednice Edit\nSrđa Darmanović (Foto: Ministarstvo vanjskih poslova)\nVijesti online 24. oktobar 2017, 16:46 ažurirano 2. februar 2019, 21:57\nCrnogorski šef diplomatije razgovarao je danas u Palermu sa novoimenovanim Visokim predstavnikom OEBS za slobodu medija Aarlemom Dezirom (Harlem Desir).\nDarmanović je ukazao na značaj koji Crna Gore pridaje radu autonomnih institucija OEBS-a i izrazio uvjerenje u nastavak odlicne saradnje i interes za odrzavanje redovnog dijaloga.\nIstakao je da Crna Gora i njene institucije konstantno rade na unapređenju temeljnih demokratskih vrijednosti, s posebnim fokusom na pravo na slobodu izrazavanja i neometano obavljanje novinarske djelatnosti.\nNaglasio je da prava i slobode ne samo novinara, nego svih građana, moraju biti zaštićena i zagarantovana i informisao da nadležne drzavne institucije u kontinuitetu preduzimaju neophodne aktivnosti u cilju zaštite prava i ličnog i profesionalnog integriteta pripadnika medijske zajednice.\nVisoki predstavnik OEBS za slobodu medija Aarlem Dezir pozdravio je punu opredijeljenost Vlade Crne Gore da radi na daljem jačanju medijskih sloboda, uključujući bezbjednost novinara, i u tom procesu podvukao ulogu i odgovornost medija i važnost razvoja profesionalnog i etičkog novinarstva. Prihvatio je poziv crnogorskog šefa diplomatije da u narednom periodu posjeti Crnu Goru.\nMinistar Darmanović sastao se danas i sa direktorkom OEBS-ove Kancelarije za demokratske institucije i ljudska prava (ODIHR) Ingibjorg Solrun Gisladotir.\nMinistar Darmanovic je upoznao sagovornicu sa naporima koje je Vlada u prethodnom periodu uložila u pravcu povratka političkog dijaloga u okvire institucija sistema.\nGisladotir je još jednom potvrdila spremnost ODIHR-a da u predstojecem radu na unapredjenju pravne regulative koja se tiče izbornog procesa, obezbijedi odgovarajuću ekspertizu, uključujuci i davanje komentara na predložene izmjene.\nSagovornici su zaključili da je partnerska saradnja od posebnog značaja za dostizanje najviših standarda u izbornom procesu, što je opredijeljenost i interes Crne Gore.\nU odvojenom razgovoru sa visokim komesarom za nacionalne manjine OEBS Lambertom Zanijerom ukazano je na tekuće aktivnosti kada je u pitanju zakonska regulativa u oblasti prava manjina.\nZanijer je istakao da je u pitanjima prava manjina Crna Gora izuzetno pozitivan primjer čija iskustva treba koristiti ne samo u našem regionu nego i šire. U tom smislu, dogovoren je nastavak komunikacije u pravcu definisanja formi i modaliteta za širenje dobre prakse ustanovljene u Crnoj Gori .\nKANDIDATKINJA ZA ŠEFA DIK-A DONIRALA NOVAC ZA KAMPANJU ĐUKANOVIĆA\nVeto Dodika na zaključak Predsjedništva BiH o posjeti Đukanovića


Niški planinar na vrhu planine Fudži u Japanu\nPočetak/Sport/Niški planinar na vrhu planine Fudži u Japanu\nNiške Vesti7. septembra 2019.\nNenad Stojanović, meštanin sela Prosek i član Planinarskog društva „Preslap“, uspeo je da se popne na planinu Fudži (3776 m) u Japanu, u noći između 1 i 2.septembra 2019.godine.\nNa vrhu Fudžija, Nenad Stojanović razvio je zastavu Planinarskog društva „Preslap“ i zastavu Grada Niša, istu onu koja je Planinarskom društvu „Preslap“ uručena od strane gradskog rukovodstva pre dve godine, kada je i Miroslav Dokman polazio put Japana i planine Fudži, na koju se tada i popeo.\nNenad Stojanović, 58-godišnji diplomirani inženjer elektronike, rukovodilac proizvodnje u jednoj privatnoj fabrici, na Fudži se popeo kao učesnik akcije koju je predvodio Zoran Pavlović Paća iz Predejana, jedan od najuspešnijih planinarskih vodiča i vodiča ekspedicija u Srbiji, ističu u Planinarskom društvu „Preslap“.\nOsim Zorana Pavlovića i Nenada Stojanovića, još troje planinara iz Srbije popelo se na Fudži, Jelena Vujačić, Nikola Lacko i Stevan Vidaković.\n„Uspon je obavljen pravcem sa severne strane Fudžija, stazom Jošida, najposećenijom trasom uspona na Fudži. Početak uspona bio je kod tzv.“pete stanice“ na 2300 metara nadmorske visine, a uspon je obavljen noću, kako bi se na vrhu Fudžija dočekao izlazak sunca, što predstavlja neverovatan doživljaj u Japanu – „zemlji izlazećeg sunca“. Lepo vreme je omogućilo i posmatranje ovog atraktivnog prizora“, ističu.\nFudži Japan Nenad Stojanović planinarsko društvo Preslap\nPlaninari osvajaju planinu Miroč


Dr Pavlović: U decembru 7 dece pozitivno na kovid 19 - Bujanovačke\nPočetna DRUŠTVO Dr Pavlović: U decembru 7 dece pozitivno na kovid 19\nDr Pavlović: U decembru 7 dece pozitivno na kovid 19\nBujanovačke16. dec 2020.DRUŠTVO, KORONA, NASLOVNA0\nBujanovac, 16. decembar 2020. Od početka decembra od kovida-19 je obolelo sedmoro dece u Bujanovcu, ali su svi imali blaže kliničke slike, i situacija nije alarmantna, kaže za Bujanovačke direktorka Doma zdravlja dr Daliborka Pavlović.\n-Imali smo slučajeve malih porodičnih epidemija gde su i deca bila pozitivna na korona virus. Jeste da se brojka povećava, ali je situacija daleko od alarmantne, odnosno nije za poređenje sa odraslim stanovništvom – naglaslila je dr Pavlović.\nTokom ovog meseca je obavljeno 77 pedijatrijskih pregleda, već sada za tri više nego za ceo novembar, kada su, inače, registrovana tri slučaja kovida među decom.\n-Ponavljam, jeste povećan broj pregleda kod pedijatra, ali to uopšte nije slika kao iz kovid ambulante za odrasle – ističe dr Pavlović.\nOna je zamolila za strpljenje sve građane koji dolaze u Dom zdravlja.\n-Apelujem na građane da budu strpljivi i da razumeju da ova epidemija utiče na sve. Određen broj naših zdravstenih radnika je van stroja, neki su oboleli, neki su u izolaciji, i svi se maksimalno trudimo da svoj posao obavimo kako treba u ovim teškim okolnostima – rekla je direktorka.\nNa pomoći Domu zdravlja u vidu opreme i radova na objektu i oko njega direktorka se posebno zahvalila bujanovačkoj Veterinarskoj stanici, albanskoj dijaspori i izvesnom gospodinu Malićiju, firmi Kostić Moleraj, Bivodi, Crvenom krstu.\nTAGdeca dr daliborka pavlović kovid-19\nPrevious PostBujanovčani uhapšeni zbog provale u prodavnicu i kuću Next PostTrudnica u Bujanovcu pozitivna na koronu


Hoseini: Odloženi razgovori Havijera Solane i Alija Laridžanija\nRazgovori Havijera Solane visokog predstavnika Evropske unije za spoljne poslove i glavnog iranskog pregovarača za nuklearna pitanja Alija Laridžanija su odloženi, saopštilo je iransko ministarstvo inostranih poslova.\nLaridžani i Solana je trebalo da se sastanu u četvrtak, 31. maja, verovatno u Madridu, da pokušaju da stvore uslove za obnovu pregovora o iranskom nuklearnom programu. Razgovori su, međutim, otkazani uz saglasnost obe strane, rekao je portparol ministarstva.\nPortparol Hoseini nije naveo razloge odlaganja susreta, ali je na redovnoj nedeljnoj konferenciji za štampu rekao da obe strane razmatraju datum i mesto budućih pregovora. Visoki zvaničnici EU su se u petak, 25. maja, sastali sa iranskim izaslanikom u Briselu da bi pripremili razgovore Laridžani - Solana.\nPortparol ministarstva u Teheranu je tom prilikom izjavio da je Iran ispunio svoje obaveze prema Rusiji koja gradi prvu nuklearnu centralu u Bušeru i da se iransko - ruski razgovori o tome nastavljaju uprkos različitim izjavama zvaničnika iz Moskve. Ruski predstavnici su najavili moguće odlaganje razgovora u Teheranu o izgradnji elektrane koji su bili predviđeni za kraj meseca.\nRuski zvaničnici i dalje tvrdi da su najveći problemi gradnje finansijske prirode, dok Teheran kaže da je ispunio svoje novčane obaveze i da Moskva odugovlači gradnju pod pritiskom Zapada. Savet bezbednosti Ujedinjenih nacija je 23. decembra prošle godine Iranu uveo sankcije, koje su dodatno pooštrene u martu mesecu. Dok Iran tvrdi da razvija nuklearnu energiju u mirnodopske svrhe, tvrdeći da je to pravo svake država, zapadne sile smatraju da Teheran želi da je iskoristi za proizvodnju oružja.


Zlatibor i ove godine najposećenija destinacija u Srbiji - Užicka Republika Press\nSrbiju posetilo 1,9 miliona turista, domaći najviše boravili na Zlatiboru, Kopaoniku, Vrnjačkoj i Soko banji, stranci najčešće posećovali Beograd.\nViše od 1,9 miliona turista posetilo je Srbiju u periodu januar-jul ove godine, što je za 11 odsto više u odnosu na isti period prošle godine, prema podacima Republičkog zavoda za statistiku .\nUkupno 1 938 225 turista je u tom periodu boravilo u našoj zemlji, od čega je domaćih bilo 1 013 167, za devet odsto više nego u istom periodu prošle godine, a inostranih 925 058, za 14 odsto više.\nOstvareno je ukupno 5 380 642 noćenja, što je za 12 procenata više u odnosu na period januar-jul 2017. godine, a od čega su domaći turisti ostvarili 3 368 738 noćenja, za 11 odsto više, a inostrani 2 011 904, za 14 odsto više.\nDomaći gosti najviše su boravili u planinskim mestima (37 odsto) – kao što su Zlatibor, Kopaonik – zatim slede banjska mesta (36 odsto) – kao što su Vrnjačka Banja, Sokobanja, dok su inostrani gosti najviše\nboravili u Beogradu (53 procenata), a zatim slede ostala turistička mesta (17 odsto).\nOd inostranih zemalja, najveći broj noćenja u tom periodu ostvarili su turisti iz Bosne i Hercegovine (140 040 noćenja), što je šest odsto više u poređenju sa prošlom godinom, zatim slede turisti iz Crne Gore, Turske, Rumunije, Bugarske, Nemačke…


Evo zbog čega muškarci vole žene sa oblinama - Muški magazin - trendovi, fitness, lifestyle, saveti, devojke... `\nNaše telo je programirano da nam poveća šanse za reprodukcijom i proišrenjem vaše loze. Zbog toga naš mozak šalje signale da su najzgodnije žene one koje imaju najveće šanse da rode zdravo dete bez mnogo problema.\nOvo dokazuje još jednu stvar, a to je da smo još uvek delom instinktivna bića koja su evolucijom isprogramirana da deluju i da rade određene stvari bez razmišljanja. Naravno, naš svesni deo mozga može da isključi ove instinkte, pa tako imate primere gde su ljudi oženjeni sa ženama koje nisu oble i koje su prosto rečeno „ravne kao daska“, ali ih oni neizmerno vole i nikada ne pomišljaju da ih ostave. Ipak, činjenica je da takve žene nikada neće biti privlačne kao žene sa oblinama na prvi pogled.\nzašto žene vole žene sa oblinama\nPROČITAJTE SLEDEĆI TEKST: Više od 1.000 ljudi učestvovaće u najvećoj orgiji ikada


Svetosavsko takmičenje u “Vasi Pelagiću” - juGmedia\nLESKOVAC – Učenici petog razreda Osnovne škole “Vasa Pelagić” u Leskovcu pobednici su kviza o poznavanju života i dela Svetog Save, a njihova drugarica Mina Arizanović je napisala najbolji sastav o srpskom svecu u prosvetitelju.\nIako je “Josif Kostić” ove godine bio domaćin đačke slave, skoro sve osnovne škole u Leskovcu su na svoj način dale pečat priči o liku i delu Rastka Nemanjića.\nU “Vasi Pelagiću” su se ekipno takmičili učenici od petog do osmog razreda i pobedili su najmlađi, dok je u svakom razredu proglašen najbolji literarni sastav.\nMina Arizanović imala je najbolji rad u svojoj kategoriji. Vidno uzbuđena, rekla je da se nije nadala ovakvom uspehu, budući da među svojim vršnjacima veoma ceni pojedina imena, koja su jednako dobra u ovakvim aktivnostima.\nPoznata imena dobitnika „Svetosavske povelje“ u Toplici\nOtvorena turska tekstilna kompanija Aster\nNIŠ - Turska kompanija Aster tekstil danas je u Nišu otvarila fabriku za koju je od Vlade Srbije dobila podsticaje od dva miliona evra i u kojoj će…\nVRANJE- Svetski dan animacije, četrnaesti po redu ,biće obeležen u subotu 29. oktobra, u prostorijama Škole animiranog filma (ŠAF), najavljeno je…


Četvrtina penzionera u RS dobija manje od 376 KM | BL Portal\nČetvrtina penzionera u RS dobija manje od 376 KM\n16. Januara 2019. 15:23\n“Najvišu penziju od 1.932,31 КM u pravilu prima jedan korisnik, dok drugi korisnik prima 1.932,20 КM. Najvišu penziju u RS prima nekoliko desetina korisnika. Tako penziju od 1.500,01 do 1.932,31 КM primaju svega 23 korisnika”, kazali su u Fondu PIO za portal CAPITAL.\n“Penziju, za decembar 2018. godine, u rasponu od 1.000 do 1.300 КM prima 1.091 korisnik, od 1.300,01 do 1.500 КM prima 85 korisnika, od 1.500,01 КM i više prima 23 korisnika”, naveli su u Fondu, prenosi Mondo portal.\nVIDEO – Vulin i Dačić nasmijali funkcionere NATO: Govori srpski da te ceo svet razume\nNesvakidašnji incident: Novinarka fizički napala portparolku Policijske uprave VIDEO\n21. Januara 2021. 15:53\n21. Januara 2021. 14:19


Apel Društva pčelara ,,Jablanica,, Lebane – Info Centar Juga\nApel Društva pčelara ,,Jablanica,, Lebane\nPoštovani voćari, narednih dana, čim optopli, ponovo će biti aktuelni sezonski radovi u voćnjacima.\nTim povodom, Društvo pčelara “Jablanica” iz Lebana, apeluje na poljoprivrednike da ne prskaju voće u cvatu sredstvima otrovnim za pčele. Pčelari upozoravaju da se na ovaj način pravi dvostruka šteta, jer je dokazano da prskanje voća u cvatu ne samo da ne daje nikakve rezultate, već da se na ovaj način uništavaju pčele koji su glavni oprašicači voća.\nPravo rešenje nije ni kažnjavanje ni naknada štete, već razumevanje poljoprivrednika i pčelara, te Vas molimo da prihvatite naš apel u interesu i jednih i drugih ,radi postizanja što boljih prinosa i zaštite pčela od trovanja.Unapred zahvalni pčelari DP “Jablanica” Lebane.\nIzvršni odbor DP “Jablanica” Lebane\nLebane: Proglašena lista Srpske radikalne stranke pod brojem 4\nSNS: Preko 12 hiljada okupljenih pristalica i simpatizera\nU sredu bez struje Rujkovac, Lapaštica i Đulekare\nMaketa debelog creva na prostoru ispred Leskovačkog kulturnog centra\nLEBANE: "TRKA ZA SREĆNIJE DETINJSTVO"


Kamenovan novi ruski voz u Batočini – velika materijalna šteta, bez žrtva – Nadlanu.com\nKamenovan novi ruski voz u Batočini – velika materijalna šteta, bez žrtva\nObjavljeno 5. jan 2013. / 19:42:09\nNova ruska dizel-motorna garnitura kamenovana u Batočini. To je 12. kamenovanje ruskih vozova u protekla četiri meseca. Naneta je značajna materijalna šteta, navode "Železnice Srbije".\nU Batočini ponovo kamenovana nova ruska dizel-motorna garnitura koja je saobraćala iz Lapova za Kraljevo. To je dvanaesto kamenovanje novih ruskih vozova u protekla četiri meseca, saopštile su “Železnice Srbije”.\nU kamenovanju koje se jutros dogodilo nije bilo povređenih, a oštećeno je bočno staklo na garnituri koja je nastavila vožnju.\nNovi ruski dizel-motorni vozovi su 15. septembra uvedeni u saobraćaj iz Kraljeva za Lapovo i Požegu.\nKamenovanjem vozova je direktno ugrožena bezbednost saobraćaja, a Železnici nanete znatne materijalne štete, istakli su u tom javnom preduzeću.\nSrpske železnice nove vozove kupile su prvi put nakon tri decenije, u periodu od 15. septembra do sredine oktobra.\nDo sada je bilo 11 kamenovanja, od čega osam puta na pruzi Kraljevo-Požega i tri puta na pruzi Kraljevo-Lapovo, sve na teritoriji kraljevačkog železničkog čvora, a meta kamenovanja su uvek bili novi ruski vozovi.\nU mestu Trbušani između Kraljeva i Požege 21. oktobra je kamenovana garnitura i oštećeno staklo, a voz je povučen iz saobraćaja, pa novi ruski voz više ne saobraća između Kraljeva i Požege.\nU prethodna dva meseca bilo je pokušaja kamenovanja na pruzi Kraljevo-Lapovo, ali nije bilo oštećenja.\n“Železnice Srbije” su u ranijim saopštenjima navodile kako se direktna i indirektna materijalna šteta procenjuje na nekoliko desetina hiljada evra, no da mnogo više zabrinjavaju bezobzirnost i neodgovornost pojedinaca jer su putnici ostali bez kvalitetnog i udobnog prevoza.\n“Železnice Srbije” ističu da kamenovanje vozova ne predstavlja samo oštećenje državne imovine, već da se na taj način dovodi u opasnost život ljudi, što predstavlja više krivičnih dela, koja se gone po službenoj dužnosti prema Krivičnom zakoniku, ali su do sada takva dela blago i neadekvatno kvalifikovana.\n“Železnice Srbije” su kupile nove vozove, zahvaljujući kreditu međunarodne železničke banke “EuroFime” od 43 miliona švajcarskih franaka.\nKupljeno je 12 novih dizel-motornih vozova ruskog proizvođača “Metrovagonmaša”. Vrednost jednog dizel-motornog voza iznosi oko 379 miliona dinara.\nTuča naprednjaka i demokrata u Baču: 10 povređenih, 14 privedeno (VIDEO)\nPet ljudi poglunulo u padu privatnog aviona u Francuskoj


Grad Novi Pazar - Trodnevni susreti novopazarskih privrednika i delegacije Jordana - korak ka saradnji\nTrodnevni susreti novopazarskih privrednika i delegacije Jordana - korak ka saradnji\nDelegacija Privredne komore Jordana sastala se u Novom Pazaru sa gradonačelnikom Nihatom Biševcem i njegovim saradnicima, kako bi razgovarali o mogućnostima privredne saradnje.\n„Drago nam je što su, u okviru prve zvanične posete Srbiji, posetili i naš grad. Nadamo se uspostavljanlju konkretne saradnje i prema želji naših gostiju, Jordan će uskoro posetiti delegacija iz našeg grada, kako bi smo konkretizovali načine saradnje. U toku trodnevne posete, predviđeni su brojni susreti naših privrednika i gostiju jer zaista želimo da uspostavimo partnerske odnose na planu privrede ali i trgovine i turizma“, poručio je gradonačelnik Novog Pazara Nihat Biševac.\n„Mi Novi Pazar poznajemo kao trgovački i proizvodni centar u regionu. Osećamo potrebu da u okviru konkretne privredne saradnje povežemo Jordan i Srbiju a da jedna od spona dve zemlje bude i Novi Pazar. Vaš grad je naša potencijalna veza ne samo sa Srbijom već i sa Bosnom i Hercegovinom i Crnom Gorom. Mnogo je resursa koji omogućavaju da se kroz realizaciju privrednih projekata povežemo i to vam govorim kao čovek koji je na ovim prostorima studirao“, kazao je potpredsednik Privredne komore Jordana, Jamil A. Woreikat.\nUspehu na planu uspostavljanja saradnje nada se i njegov kolega, Hussein Hawatmeh.\n„Nadamo se ne samo usppostavljanju saradnje, već i konkretnim rezultatima. Iskreno, lično i u ime privredne delegacije čiji sam član, verujem da će naše partnerstvo doneti obostranu korist, ali i dobrobit ne samo Novom Pazaru i Srbiji već i celom regionu“, zaključio je Hawatmeh.


TV Most - Popović: Podrška Deklaraciji o očuvanju srpske nacije\nU pisanoj izjavi za medije, Nenad Popović kaže da "trenutno okruženje" nije naklonjeno srpskom narodu i da je zato sada, posle velikih stradanja tokom prošlog veka, pravo vreme da Srbi utvrde strategiju nacionalnog opstanka.\n"Primeri ugroženosti prava srpskog naroda u regionu su očigledni, u Hrvatskoj vlast baštini odnose prema Srbima kakve je imala NDH", navodi Popović i dodaje da tamošnja vlast želi da i mali broj Srba koji živi u Hrvatskoj nakon "Oluje" i "Bljeska" protera ili asimiluje.\nLider SNP smatra da situacija nije bolja ni u Crnoj Gori, te da je tamo na delu "identitetski genocid, poništavanje čitavog srpskog nasleđa i uskraćivanje najosnovnijih prava Srbima, od očuvanja kulturne baštine i postojanja Crkve, pa do zapošljavanja u javnim ustanovama".\nŠto se srpskog naroda u Makedoniji tiče, navodi da nova vlada najavljuje podizanje optužbe protiv Srba za genocid, što je, prema njegovim ocenama, tretiranje Srba kao dežurnih krivaca za stanje u toj državi.\nU Albaniji je pritiskom vlasti uništen skoro svaki trag postojanja Srba, kaže Popović i dodaje da ne prestaju pretnje za opstanak Republike Srpske.\n"Zbog pasivnosti prethodnih vlada, Srbi koji žive u drugim državama, već u drugoj generaciji gube osećaj svog srpskog identiteta i zaboravljaju jezik, istoriju i kulturu svog naroda", ocenjuje Popović.\nSmatra da nikada nije bilo važnije nego danas da se Srbi ponovo okupe oko jednog programa koji ne ugrožava nikoga, ali nas učvršćuje i čuva "u teškim i složenim vremenima na Balkanu".\nSrbija svim pripadnicima nacionalnih manjina pruža sva moguća prava po najvišim evropskim standardima, što nam je više puta priznato, ističe lider SNP i dodaje da najavljenom Deklaracijom "imamo puno pravo da isto tražimo za naš narod".\n"Ovaj najavljeni korak je prilika za nacionalno okupljanje i postizanje novog nacionalnog jedinstva o najvažnijim pitanjima budućnosti našeg naroda", zaključio je Popović i pozvao sve političke subjekte, javne ličnosti i nacionalne institucije da podrže Deklaraciju o očuvanju srpske nacije.


Vlada FBiH dala saglasnost za privatizaciju BH Telecoma – Kakanj-X\nNa 14 sij, 2016 487\nFederalna vlada dala je saglasnost na Program rada Agencije za privatizaciju u Federaciji Bosne i Hercegovine s Planom privatizacije za 2016. godinu. Prilikom izrade ovog programa Agencija se rukovodila Reformskom agendom za Bosnu i Hercegovinu za period 2015.-2018. godina, Akcionim planom za njenu realizaciju, te Zaključkom Vlade Federacije BiH od 18.6.2015. godine. Naime, prilikom razmatranja Informacije o primjeni Uredbe o vršenju ovlaštenja u privrednim društvima sa učešćem državnog kapitala iz nadležnosti Federacije BiH, privredna društva su podijeljena u tri kategorije. Agencija za privatizaciju u Federaciji BiH zadužena je da pripremi Plan privatizacije, s prijedlozima modela i načina privatizacije za osam privrednih društava iz treće kategorije, prenosi agencija Patria.


Predsednik Pastor primio ambasadora Republike Hrvatske | Savez vojvođanskih Mađara\nPredsednik Pastor primio ambasadora Republike Hrvatske\nPredsednik Skupštine AP Vojvodine Ištvan Pastor sastao se danas sa ambasadorom Republike Hrvatske u Republici Srbiji Gordanom Bakotom, sa kojim je razgovarao o mogućnostima jačanja saradnje Vojvodine i hrvatskih županija, pre svega kroz zajednički angažman u prekograničnim programima Evropske unije.\nPredsednik Pastor je istakao značaj decenijskih prijateljskih i partnerskih odnose AP Vojvodine i hrvatskih županija, naglašavajući da je saradnja sa Istrom i Osiječko-baranjskom županijom u poslednje vreme dobila dodatni impuls i da su dogovoreni novi zajednički projekti.\nPastor i ambasador Bakota konstatovali su i da inteziviranje odnosa između Republike Srbije i Republike Hrvatske u različitim oblastima, od privrede do turizma, donose benefite svima, a da nacionalne zajednice u obe države moraju biti most koji tu saradnju unapređuju i pospešuju.\nZnačajan deo razgovora predsednik Pastor i ambasador Bakota posvetili su upravo temama vezanim za korpus manjinskih prava, pre svega u svetlu EU pregovaračkog procesa naše zemlje i aktuelnih izmena zakonskih rešenja koje se odnose na ova pitanja.\nPored ambasadora Bakote, sastanku je prisustvovao i generalni konzul Republike Hrvatske u Subotici Velimir Pleša.


Beba Dabetić postavila novi državni rekord u streljaštvu\nObjavljeno sreda, 25 oktobar 2017 17:17\nBeranka Beba Dabetić postavila je novi državni rekord standardnim vazdušnim oružjem – olimpijski program u juniorskoj i seniorskoj konkurenciji. Dabetićka je to postigla u subotu, 21. oktobra, u okviru trećeg kola Kup-a Crne Gore.\nDa naglasimo, ostvarenim rezultatima, kako u kadetskoj i juniorskoj konkurenciji tako i u seniorskoj, Beba Dabetić predstavlja trenutno najperspektivnijeg sportistu u streljaštvu, u muškoj i ženskoj konkurenciji.\nPodsjetimo, Dabetić je tokom 2016. godine pet puta popravljala kadetski rekord Crne Gore standardnom vazdušnom puškom – olimpijski program, postavila je apsolutni rekord serijskom vazdušnom puškom – razvojni program u muškoj i ženskoj konkurenciji u kategoriji seniora, pobjednica je MOSI igara 2016. i 2017. godine, mada se kao kadetkinja takmičila u seniorskoj konkurenciji.\nNo, da Dabetić ne predstavlja samo jednu zvijezdu u beranskom streljaštvu, pored ostalih rezultata koje postižu strijelci iz Berana, treba poimenuti i Miloša Božovića koji je u prošlom kolu Kup-a Crne Gore sa 613,7 krugova – vazdušna puška, olimpijski program, ostvario lični rekord.\nNovi državni rekord Bebe Dabetić\nNova zlata beranskog streljaštva na MOSI u Pljevljima\nBeranka Beba Dabetić postavila crnogorski rekord u streljaštvu u svim uzrasnim kategorijama i u obje konkrencije!


joe hill – Cveće zla i naopakog\nSerija: Locke & Key\nObjavljeno 23 februara, 2020 24 februara, 2020 by mehmetkrljic\nNo, Hill je sin svoga oca, izgleda, i po drugim osnovama – Kinga je ne godinama već decenijama pratila i pravilnost da su njegova dela ekranizovana neadekvatno ili naprosto loše. Nakon vrlo dobrih početaka sa Shining i Carrie u sedamdesetima – a koje su radili pedigrirani Kubrik i De Palma – većina ekranizacija Kinga u osamdesetima i devedesetima je bila u najboljem slučaju osrednja a često totalni treš. Hill još uvek nema film snimljen po nekom svom romanu, (ispravio me je drug Ex-pistol: https://www.imdb.com/title/tt1528071/?ref_=nv_sr_srsg_0) ali pokušavam da kažem da problem sa Netflixovom serijom Locke & Key nije samo u mojim previsokim očekivanjima.\nMožda i vole, ja sam svakako premator da bih bio ciljna grupa ove serije, ali ostaje žal za tim da jedan od najboljih recentnijih stripova u mojoj kolekciji nije dobio dostojnu ekranizaciju. Kada sam pre nekih devet godina pisao o ovom stripu za UPPS napisao sam i ovo: „Najjači utisak koga Locke & Key ostavlja već početkom prve priče je taj da se ovde besprekorno kombinuju jedna visceralna brutalnost, psihopatsko nasilje, i jedan izraženi humanizam. (…) Hill uspeva da priču u kojoj ljudi ginu i bivaju ponižavani od strane sadističkih psihopata (od kojih su neki paranormalna a neki… er… normalna bića) ne pretvori u tek redovnu horor eksploataciju. Ovde mi, publika, zaista brinemo za likove, saosećamo sa njima, čak i proživljavamo njihove živote, bilo da se radi o predbubertetlijama, o tinejdžerima ili o odraslim ljudima.“ Kako stvari stoje, ova serija nema ni ambiciju, ali ni potrebna znanja da se upusti u sličnu avanturu te ja, sledstveno tome, nisam siguran da ću se PRETERANO cimati oko druge sezone.\nOznačeno film, filmovi, gabriel rodriguez, joe hill, locke & key, netflix, serija, stephen king2 komentara


“Time je završena i poslednja stvar koja nam je bila potrebna da bismo krenuli u proceduru pred Komitetom za proširenje. Prema informacijama koje imamo, odmah početkom novembra će se naći ovaj dokument i time početi rasprava o ovom akcionom planu”, rekla je Miščević.\n“Da li je plan savršen? Niko to neće reći, posebno što je u pitanju živa materija”, rekla je Miščević i podsetila da će biti revizije Akcionog plana.\nPomoćnik ministra pravde i šef pregovaračke grupe za poglavlje 23 Čedomir Backović ocenio je na sastanku da je Akcioni plan za Poglavlje 23 najbolji koji je ikad dostavljen u Briselu.\n“Akcioni plan je onoliko dobar koliko se bude sprovodio”, rekao je Backović.


Obradovićev šou u Lučanima: Partizan sa vrha gleda Zvezdu, "teror" Rikarda se nastavlja (VIDEO) - Objektiv\nNaslovna » Sport » Fudbal » Obradovićev šou u Lučanima: Partizan sa vrha gleda Zvezdu, “teror” Rikarda se nastavlja (VIDEO)\nMladost poražena na svom terenu\n/ 19:42 • 23.09.2021. • 23.09.2021.\nFudbaleri Partizana su savaladali Mladost u Lučanima rezultatom 2:0.\nAleksandar Stanojević je promešao karte u odnosu na večiti derbi, pružio šansu nekima koji nisu imali minute u svojim rukama, ali to ni najmanje nije uticalo na krajnji ishod. Rikardo je nastavio da trese mreže, Ivan Obradović je odigrao sjajan meč, a Nemanja Stevanović je pokazao klasu na golu crno-belih.\nIdealno je počelo za crno-bele, pošto je Rikardo svojim 14. golom u sezoni već u 3. minutu utakmice savladao golman Kostića. To je dalo vetar u leđa Partizanu, koji je nastavio da igra veoma dobro, a kruna toga se desila u 37. minutu kada je Ivan Obradović pogodio sa 2:0. Ovo je bila nagrada za beka Partizana, jer je prethodno namestio gol Rikardu.\nIgrao je Partizan dobro i na početku drugog dela, ali se Mladost probudila oko 60 minuta meča i naterala Stevanovića da pokaže svoje golmanske sposobnosti. U dva navrata je panterski reagovao i tako sačuvao gol svog tima.\nPartizan je ovom pobedom dodatno uvećao prednost u odnosu na Zvezdu, koja sada iznosi plus 5, s tim da crveno-beli imaju utakmicu manje.\nZvezda u Ligi šampiona drastično oslabljena: Lazetić u poslednjem trenutku otpao za meč na Brdu!\nPopović začarao mrežu Partizana u Evropi, pa otkrio tajnu: Stojke mi stalno šalje poruke iz Arabije!\nNove loše vesti pred evropsko gostovanje: Stanković govorio o velikim problemima uoči puta u Dansku!


Nagavci: Na sledećim izborima pobeda Samoopredeljenja biće još ubedljivija - Kosovo Online\n6. Oktobar 2020. • 19:40\nNagavci je kritikovala vladu Adulaha Hotija, rekavši da su skandali toliko česti da ne uspevaju da ih reše i dodala da se vidi da DPK nije zainteresovan za rušenje vlade, te da ostaje samo da se formalizuje saradnju u vladi, jer neformalno već sarađuju.\n"Situacija u kojoj smo izašli sa predlogom za nepoverenje pokazuje da druga opoziciona stranka, DPK, ne namerava da sruši vladu, jer bi postala deo inicijative koju smo pokrenuli mi. Onda ne treba da glumi pseudo-opoziciju. Ako ste pratili sednice, kritike DPK-a i celokupne diskusije njegovih poslanika upućene su u odnosu na vladu Kurtija. DPK zna da će na sledećim izborima pobeda PS-a biti još izraženija od pobede 6. oktobra. Videli smo najnovije događaje u formalizaciji vlade, koja se želi rekonstruirati učešćem DPK. To će biti formalizacija, jer su neformalno često zajedno", kazala je Nagavci.\nOdlaganje izbora ide na štetu građana Kosova, smatra Nagavci. Građani bi, kaže, trebalo da sami odluče na demokratski način.\nNagavci nije rekla sa kim bi Samoopredejjenje moglo da formira koaliciju u slučaju da pobedi na sledećim izborima, ali tvrdi da ankete pokazuju da je podrška toj stranci iznad 50 odsto.\n"Sa kim ćemo vladati je odgovor koji građani moraju da daju. U svakom istraživanju javnog mnjenja, čak i na raznim skupovima, anketama i merenjima koja se rade, podrška Pokretu se neprestano povećava. U poslednje vreme podrška je viša od 50 odsto", rekla je Nagavci.\nDodala je da su građani na izborima 6. oktobra prošle godine glasali za promenu dosadašnjeg načina vladanja.\n"Građani su pozdravili tu vladu nade. Ali DSK je izdao svoje biračko telo. Činjenica je da DSK neće biti druga na sledećim izborima. Oni to znaju i zato ne žele izbore. Ne znam kakva će biti odluka gospođe Vjose Osmani, ne znam da li će formirati novu stranku ili drugačije sarađivati sa PS. Ali sigurna sam da će se građani na sledećim izborima ubedljivije odlučiti za promene", kazala je Nagavci.\nNagavci je takođe govorila o dijalogu Kosva i Srbije i ocenila da vlada Kosova ima pogrešan pristup.\n"Potpuno ukidanje reciprociteta, uprkos obećanjima datim biračkom telu, dovelo je Kosovo u nepovoljan položaj. Sedeli su za stolom i razgovarali pogoršavajući situaciju. Skandalozne izjave srpskih zvaničnika poslednjih dana nisu neočekivane. A reakcija vlade je zakasnela i mlaka", dodala je Nagavci.\nSamoopredeljenje Arberie Nagavci Kosovska vlada\nPotpredsednica Skupštine iz Pokreta Samoopredeljenje Arberie Nagavci poručila je večeras da bez te stranke ne može da se izabere predsednik Kosova.\nOsmani: Nisam odgovorna što vlada nije u stanju da obezbedi glasove poslanika


"Orlovi" se oštre za Mundijal: Posle Tadića i Prijović dvostruki strelac (VIDEO)\nSrpski navijači mogu da budu zadovoljni formom naših fudbalera. Gotovo svakog vikenda neki reprezentativac zatrese mrežu u najjačim ligama Evrope.\nGrci za vikend nastavljaju prvenstvo, ali pod rigoroznim pravilima\nReprezentativnu pauzu su Grci iskoristili da dovedu svoje takmičenje u red, pa će se naredno kolo odigrati ovog vikenda.\nGrčki fudbal trese novi skandal oko prekinutog meča PAOK-a i AEK-a, kada je vlasnik solunskog kluba Ivan Savidis uleteo na teren sa pištoljem da se obračuna sa sudijom. Postoji mogućnost da se...\n23:42 >> 00:47\nNovi skandal u Grčkoj: Prekid u Solunu, vlasnik PAOK sa pištoljem uleteo na teren (VIDEO)\nGrčki fudbal je u agoniji, iz nedelje u nedelju smo svedoci nemilih scena. U velikom derbiju koji je možda odlučivao o titulu, PAOK - AEK, meč nije priveden kraju. Prekinut je posle poništenog...\nNavijači PAOK upali u televiziju i naterali voditelja da čita njihovo saopštenje (VIDEO)\nDok su u Srbiji nemoćni pred huliganima, šta tek da kažu u Grčkoj. Poslednji incident dogodio se u Solunu, kada su navijači domaćeg tima pogodili trenera Olimpijakosa u glavu tvrdim predmetom....


Uslovi učlanjenja – Fortuna\n“Fortuna” radi po principu članstva koje je dobrovoljno.\nSvojim članstvom u “Fortuni” sebi pružate dodatne mogućnosti, pored onih koje već imate, manje ili više u svakodnevnom životu, za nova, ozbiljna poznanstva, a sve u cilju upoznavanja odgovarajuće osobe za trajnu vezu ili brak…\nUČLANJENJE BI TREBALO DA BUDE VAŠA LIČNA ODLUKA!\nOdluka motivisana, pre svega, željom za unapređenjem sopstvenog emotivnog života, da sebi, i na ovaj, način date šansu da ostvarite nova poznanstva sa osobama koje, verovatno, nikad i ne biste upoznali, da se niste učlanili u “Fortunu”…\nZato, motiv učlanjenje u “Fortunu”, za sve slobodne i same, trebalo bi da bude upravo želja da slobodni i sami više ne žele da budu!\nU skladu sa tim motivom je i cilj učlanjenja u „Fortunu“, a to je mogućnost da se upozna ona prava, odgovarajuća osoba za ozbiljnu, kvalitetnu emotivnu vezu pri čemu je oblik veze (povremeno viđanje, trajna veza ili brak), uglavnom, stvar dogovora.\nPostoje određeni USLOVI I PRAVILA UČLANJENJA, postavljeni od samog osnivanja „Fortune… (vidi PRISTUPNICU)\nTokom vremena nisu mnogo menjana i poštovana su u našem radu sve ovo vreme… To sigurno, između ostalog, doprinosi i ovako dugom trajanju.\nČLAN MOŽETE POSTATI AKO STE:\nPRE SVAKOG UČLANJENJA SE OBAVI RAZGOVOR sa potencijalnim članom na osnovu popunjenog upitnika, u kome se predoče mogućnosti rada (da li ima, ili nema, nekih otežavajućih okolnosti ili situacija koje će usporiti posredovanje).\nPosle tog razgovora odlučujete da li ćete se učlaniti.\nUkoliko upitnik stigne običnom ili elektronskom poštom, razgovor možemo obaviti i telefonom, do vaše prve mogućnosti za lični dolazak.\nOBAVEZNO PROČITATI PRE UČLANJENJA!\nU Udruženje “Fortuna“ se učlanjujete svojom svesnom odlukom, nakon popunjavanja upitnika i razgovora sa savetnikom. Napominjemo da mi, i pored najbolje volje, ne možemo predvideti kako će i kojom brzinom teći naše posredovanje u vašem slučaju.\nViše od tri i po decenije posredujemo stručno, odgovorno, korektno i mnogima smo pomogli da upoznaju svoju srodnu dušu, ali ne možemo da garantujemo da će tako biti i u vašem slučaju, jer, kao što i sami znate, u domenu emotivnog života nema garancija…\nMolimo vas da ovo imate u vidu, kako bismo izbegli eventualne neprijatne situacije,\njer u slučaju da se predomislite i odlučite da se svojevoljno iščlanite, UPLAĆENU ČLANARINU, kao pristup Udruženju, NE VRAĆAMO.\nSve ovo piše i u Pristupnici koju potpisujete prilikom učlanjenja.


Škotska: Besplatna sredstva za žensku higijenu\nIzvor: NoviMagazin.rs, 25.Nov.2020, 19:23\nŠkotski poslanici danas su jednoglasno usvojili zakon prema kom će sredstva za žensku higijenu biti besplatna svima kojima su potrebna u toku menstrualnog ciklusa.\nZakon je usvojen sa 121 prema nula nakon što je dobio podršku škotske vlade i svih partija u škotskom parlamentu.\nPrema novom zakonu lokalne vlasti moraće da obezbede besplatan pristup sredstvima za higijenu kao što su tamponi i higijenski ulošci.\nŠkotska vlada već finansira besplatna >> Pročitaj celu vest na sajtu NoviMagazin.rs << higijenska sredstva u školama i na fakultetima, ali sada će to biti zakonski uslovljeno te će sve škole i fakulteti morati da svima kojima je potrebno obezbede besplatan pristup.\nPoslanica opozicione Laburističke stranke, Monika Lenon je od 2016. godine vodila kampanju protiv vrste siromaštva u kom oni kojima su higijenska sredstva potrebna ne mogu da ih priušte.\nOna je rekla da je usvojen zakon "praktičan i progresivan" pogotovo za vreme pandemije korona virusa.\n"Periodi ne prestaju u pandemijama i rad na lakšem pristupu osnovnim higijenskim sredstvima nikada nije bio važniji", rekla je ona.\nŠkotska premijerka Nikola Sterdžen je navela da je ponosna što je Škotska prva na svetu usvojila tako progresivan zakon.\nJedno istraživanje iz 2017. godine pokazuje da 10 odsto devojčica starosti od 14 do 21 godine u Velikoj Britaniji nije moglo da priušti higijenske proizvode za periode, a 15 odsto devojčica ima otežan pristup.


Zvornik: Otkriveno osam ilegalnih migranata iz Pakistana i Šri Lanke\nFoto: Ana Beloti / RAS Srbija\nPripadnici Policijske uprave Zvornik otkrili su pored magistralnog puta Zvornik-Bijeljina u mestu Tršić, grad Zvornik, osam ilegalnih migranata koji kod sebe nisu imali nikakve identifikacione dokumente.\nPolicija je utvrdila da je reč o četiri državljana Pakistana i četiri državljana Šri Lanke mlađe dobi, koji su ulegalno prešli granicu Srbije i ušli u BiH, saopšteno je danas iz Policijske uprave Zvornik.\nO ovom događaju obavešten je dežurni tužilac Tužilaštva BiH, koji je naložio da o navedenom događaju bude upoznat nadležni Terenski centar za strance.\n- Pripadnici Policijske stanice Kozluk, koja organizaciono pripada Policijskoj upravi Zvornik - juče su navedene osobe predali u nadležnost Službe za poslove za strancima, Terenski centar Bijeljina, na dalje postupanje.\nZvornik: U saobraćajnoj nesreći povređeno dete\nDve osobe povređene u sudaru automobila i kamiona kod Zvornika\nNesreća kod Zvornika: U sudaru tri vozila povređeno šest osoba


Super liga je realnost, da li UEFA može da spreči gigante da se “otcepe” | Restart Magazin\nSuper liga je realnost, da li UEFA može da spreči gigante da se “otcepe”\nNakon što je odlazeći predsednik Barselone Đosep Marija Bartomeu sinoć potvrdio da je Barsa prihvatila poziv da učestvuje u elitnoj evropskoj Super ligi, svetski mediji danas pišu da je samo pitanje dana kada će se ozvaničiti formiranje takmičenja, koje će iz korena promeniti fudbal.\nBritanski “Skaj sports” je prošle sedmice objavio da je posao praktično završen, da su obezbeđena i finansijska sredstva od šest milijardi dolara, da su finansijsku konstrukciju zatvorile eminentne banke i investicioni fondovi.\nŠpanski “As” danas piše da izvori iz Reala govore i da je “kraljevski klub” odlučio da bude dio glamuroznog takmičenja, dok je “Skaj” najavio da je pet engleskih klubova uključeno u projekat – Mančester junajted, Mančester siti, Liverpul, Totenhem i Arsenal.\nU tom društvu su sigurno Bajern, PSŽ, Juventus, Inter i Milan, kao i Atletiko Madrid.\nLiga će imati 16 ili 18 klubova, igraće se po sistemu svako sa svakim kući i u gostima – dakle 30, ili 34 runde.\nOno što je novo, a donosi “As”, igranje u Super ligi ne znači odustajanje klubova od nacionalnih takmičenja, ali znači – odlazak iz Lige šampiona i raskid veza sa Uefom.\nEvropska kuća fudbala je i danas saopštila da neće dozvoliti rušenje sistema.\n“Super liga od 10, 12 ili 24 kluba postaće dosadna jednog dana. Otvoreni sistem ulaska i ispadanja je srž evropskog fudbala i o tome nema pregovora”, navela je Uefa.\nPre nekoliko dana predsednik Fife Đani Infantino je demantovao da svetska kuća fudbala podržava formiranje novog takmičenja, naglasivši da njega ne interesuje da gleda “Bajern protiv Liverpula, već Bajern protiv Boke juniors”.\nIpak, pitanje je da li Uefa, Fifa i bilo ko može da spreči gigante da rade ono šta hoće, tako da priča oko formiranja Super lige 2022. godine zvuči realno…\n← “Zagadili smo zemlju, svaki deo životne sredine je katastrofalan…”\nRusija i Turska mogu zajedno da reše Nagorno-Karabah →\nNarudžbine nemačkih fabrika poniru, stižu vremena “mršavih krava”\nTramp prvi predsednik SAD na “Hodu za život”


Naime, pored pritiska povećanog uvoza mleka iz EU, čini se da srpski proizvodjači gube i izvoznu utakmicu pa je tako izvoz mladog sira u Rusiju smanjen za 32 odsto, a fete za 74 odsto.\n"Mi sada pratimo situaciju na na nedeljnom nivou, kako bi mogli da odreagujemo", istakao je Budimović, podsetivši da je država uvela prelevmane za polutvrde sireve.\n"Ne možemo da rasteretimo jednu, a opteretimo drugu stranu", naglasio je Budimović.\n"Treba videti kako realizovati proizvodnju koja može da izdrži pritiske EU u jednom smeru, a u drugom smanjen izvoz ka Rusiji... to je taj čep koji stoji kod izvoza mleka", objasnio je Budimović.\nOn je podsetio da je tržište Ruske federacije vrlo dinamično i specifično i oni traže kvalitet, količine i cene...\n"Mi smo mali zalogaj za rusko tržiste, ali tražimo tu svoje mesto pod suncem", primetio je Budimović, napominjući da su se Rusi nedavno orijentisali na uvoz svinjskog mesa iz Kine da bi na kraju utvrdili da im ne odgovara, ali su srpski izvoznici za tih par meseci pretrepali štetu jer im je smanjen plasman na to tržište.\nhaaa ne verujem da mi nemamo dovoljno krave da nam daju dovoljno mleka!!! da nemamo dovoljno kukuruza zita....itd! ali ako nema treba podsticati poljoprivrednika da gaju vise stoke! secam se da u lepsa vremena bilo dovoljno svega cak i za izvoz!\njasno Džaba praćenje na nedeljnom nivou, jer nema reakcije. Propade domaća proizvodnja pod pritiskom evropske. Zato nema da se izveze u Rusiju. Vade se na "vrlo dinamično i specifično" tržište Rusije.


Upotrebljava li Barilla genetski modifikovane sastojke?\nBarilla je u saradnji sa najkvalifikovanijim stručnjacima iz naučne zajednice uvek nastojala da kontinuirano poboljšava kvalitet i sigurnost namirnica koje upotrebljava.\nStoga je kompanija vrlo zainteresovana za najnovija dostignuća i otkrića na području biotehnologije koja su primenjiva u poljoprivredi i prehrambenoj industriji, naravno bez zanemarivanja povezanih etičkih pitanja.\nMeđutim, kada je reč o genetski modifikovanim organizmima (GMO) u poljoprivredi i prehrambenoj industriji, ljudi su još uvek zabrinuti u vezi sa mogućim rizicima koji postoje pri takvoj primeni i pitaju se koje stvarne mogućnosti zapravo postoje.\nKompanija Barilla je stoga odlučila da postupi sigurno i da se suzdrži od upotrebe genetski modifikovanih sastojaka, čime garantuje da u svojim proizvodima ne upotrebljava GMO sastojke. Ta odluka, koja proizlazi iz naše proizvodne strategije, nije povezana ni sa kakvim ideološkim obavezama.\nKako bi se to postiglo, kompanija Barilla na sve svoje proizvode primenjuje evropske propise, koji su u pogledu komunikacijskih parametara, obaveza i transparentnosti najstroži važeći propisi koji danas postoje. Kako bi ispunila tu obavezu, kompanija Barilla primenjuje stroge procedure u pogledu odabira, nabavke i upravljanja stotinama sirovina koje upotrebljava i povezanih proizvodnih lanaca.


PROTESTI ISPRED NETANIJAHUOVE REZIDENCIJE: Demonstranti traže njegovu ostavku, uhapšeno nekoliko građana\nFoto: Profimedia/MENAHEM KAHANA/AFP\n23.08.2020. 09:18h 23.08.2020. 09:18h\nNa hiljade demonstranata okupilo se i juče ispred rezidencije izraelskog premijera Benjamina Netanjahua, na protestima kojima traju čitavo leto i koji ne gube na intenzitetu, piše Asošijeted pres.\nDemonstranti zahtevaju ostavku izraelskog premijera dok mu se sudi zbog optužbi za korupciju. Loše postupanje vlade u borbi protiv pandemije nakon prvobitnog uspeha izazvalo je dodatno nezadovoljstvo učesnika protesta.\nU utorak bi koaliciona vlada trebalo da postigne dogovor o planu budžeta ukoliko želi da izbegne nove izbore koji bi bili četvrti po redu u toku ove godine.\nIgorišući savete policije o odabiru alternativnih ruta, demonstranti su prošetali glavnim ulicama kroz određene delove Jerusalima kako bi stigli do Netanjahuove rezidencije. Ispred premijerove kuće, oni su nosili balone sa razmrljanim glavama Netanjahua i njegovog bivšeg koalicionog partnera, sadašnjeg rivala, Benija Ganca, mahali zastavama Izraela i zastavom jednog og lokalnih protestnih pokreta i nosili transparente na kojima je pisalo "Balfor je u našim rukama" i "Ministar kriminala".\nIzraelska policija je saopštila da je uhapsila nekoliko demonstranata zbog kršenja javnog reda i mira i napada na službenike organa reda.\nNetanjahu je prošle nedelje objavio sporazum o posredovanju Sjedinjenih Država u pokušaju normalizacije odnosa sa Ujedinjenim Arapskim Emiratima, međutim, ovaj potez nije umirio demonstrante.\nIzraleski premijer, koji je odbio da da ostavku dok traje suđenje protiv njega, tvrdi da su protesti delo levičara i medija.\nU Izraelu je situacija u vezi sa pandemijom u njenim prvim fazama bila pod kontrolom, ali je rano pokretanje ekonomije dovelo do porasta broja zaraženih. U zemlji je od početka pandemije COVID-19 potvrđen kod preko 100.000 ljudi, dok je život izgubilo nešto manje od hiljadu ljudi.\nDA JA NISAM PREDSEDNIK SMRVILI BI BELORUSIJU: Lukašenko upozorio na zveckanje oružjem na zapadnoj granici!\nNOVA HAPŠENJA U BELORUSIJI: Policija privela jednog od organizatora protesta, a evo kako su ga otkrili\nPREDSEDNIK BELORUSIJE PORUČIO VOJSCI: Primenite ŽESTOKE mere kako bi se odbranila teritorijalna celovitost naše zemlje


Narodni poslanik Sonja Karadžić Jovičević Ministarstvu porodice, omladine i sporta | NSRS\nNarodni poslanik Sonja Karadžić Jovičević Ministarstvu porodice, omladine i sporta\nNarodni poslanik Sonja Karadžić Jovičević, Klub poslanika SDS, postavila je na Drugoj sjednici održanoj 29. januara 2019. godine\nMINISTARSTVU PORODICE, OMLADINE I SPORTA\nU kojoj fazi se nalazi izgradnja sigurne kuće u Trebinju? Zamoliću Vas da uključite kao dio odgovora i dinamiku oko izgradnje sigurne kuće, uključujući i informacije o njenom kapacitetu, o načinu finansiranja i o svemu ostalom da Vam ne bih na svakoj sjednici postavljala zasebno pitanja na istu temu.\nDana: 20.02.2019. godine\nPREDMET: Odgovor na poslaničko pitanje - dostavlja se\nNarodna poslanica Sonja Karadžić Jovićević na Drugoj sjednici Narodne skupštine Republike Srpske održanoj 29, 30. i 31. januara 2019. godine , postavila je sledeće poslaničko pitanje:\n“U kojoj fazi se nalazi izgradnja sigurne kuće u Trebinju? Zamoliću Vas da ukuljučite kao dio odgovora i dinamiku oko izgradnje sigurne kuće, uključujući i informacije i njenom kapacitetu, o načinu finansiranja i o svemu ostalom da Vam ne bih na svakoj sjednici postavljala zasebno pitanja na istu temu.“\nU skladu sa članom 80. Poslovnika Vlade Republike Srpske („Službeni glasnik Republike Srpske“, broj 123/18), a u vezi sa čl. 236. i 264. Poslovnika Narodne skupštine Republike Srpske („Službeni glasnik Republike Srpske“, br. 31/11 i 34/17) dajemo slijedeći\nSigurna kuća predstavlja posebnu mjeru podrške žrtvama nasilja u porodici koju može realizovati pravno lice na način propisan Zakonom o zaštiti od nasilja u porodici („Službeni glasnik Republike Srpske“, br. 102/12, 108/13 i 82/15) i pripadajućim podzakonskim aktima. Podzakonski akti koji bliže određuju početak rada sigurne kuće i finansiranje zbrinjavanja žrtava nasilja u porodici u istoj, su Pravilnik o standardima za realizaciju sigurne kuće („Službeni glasnik Republike Srpske“, broj 25/13), Pravilnik o sadržaju i načinu vođenja Registra sigurnih kuća („Službeni glasnik Republike Srpske“, broj 25/13) i Pravilnik o načinu dodjele sredstava sigurnim kućama („Službeni glasnik Republike Srpske“, br. 62/13 i 11/17 ).\nPravilnikom o standardima za realizaciju sigurne kuće propisuju se jedinstveni standardi koje sigurna kuća mora ispunjavati u smislu prostora, opreme i kadra kako bi se omogućilo sprovođenje posebne mjere podrške na čitavom području Republike Srpske. Ispunjenost standarda utvrđuje komisija koju imenuje ministar porodice, omladine i sporta. Pravnom licu koje ispunjava propisane standarde izdaje se Rješenje o ispunjenosti uslova za rad sigurne kuće u skladu sa Zakonom. Pravno lice, kome je izdato rješenje o ispunjenosti uslova za rad sigurne kuće, podnosi, Ministarstvu porodice, omladine i sporta zahtjev za upis u Registar sigurnih kuća. Upis u Registar predstavlja uslov za ostvarivanje prava na finansiranje privremenog zbrinjavanja i smještaja žrtava nasilja u sigurnoj kući.\nMinistarstvo porodice, omladine i sporta ima određena saznanja da postoji inicijativa da se na područiju GradaTrebinja izgradi objekat koji bi služio za pružanje posebne mjere podrške - sigurna kuća. Sigurna kuća bi zbrinjavala žrtve nasilja u porodici, pružala pomoć i podršku žrtvama nasilja u porodici sa područja lokalnih zajednica koje gravitiraju prema Gradu Trebinju. Sve do momenta podnošenja zahtjeva za isunjenost standarda za realizaciju posebne mjere podrške žrtvama nasilja u porodici, Ministarstvo nema uvid u planove i aktivnosti pravnih lica koja namjeravaju realizovati ovaj vid podrške žrtvama nasilja u porodici.\nKada je riječ o finansiranju sigurnih kuća, važno je napomenuti da Ministarstvo porodice, omladine i sporta, u skladu sa Zakonom isključivo finansira privremeno zbrinjavanje žrtava nasilja u porodici. Obračun sredstava za privremeno zbrinjavanje žrtava nasilja u porodici vrši se u skladu sa konkursnom procedurom koja je regulisana pomenutim Zakonom i Pravilinikom o načinu dodjele sredstava sigurnim kućama, a na osnovu rješenja o privremenom zbrinjavanju žrtava nasilja u porodici izdatih od strane centara za socijalni rad/službi socijalne zaštite. Pravo na obračun sredstava imaju pravna lica koja realizuju sigurnu kuću, a koja su upisana u Registar sigurnih kuća.


Oba „mistrala“ u Sen Nazeru - Sputnjik Srbija\n05:54 15 Jun 2021\n11:20 10.09.2015 (osveženo 16:19 05.10.2015) Preuzmite kraći link\nPrethodno je, na osnovu podataka "Marin trafika", objavljeno da je brod „Vladivostok“ isplovio iz luke Sen Nazer 9. septembra i da se nalazi u rejonu naselja Konkarno. Drugi nosač helikoptera „Sevastopolj“, prema podacima ovog međunarodnog servisa za pozicioniranje brodova, kao i ranije u luci Sen Nazer.\n„To nije istina. Oba broda su na istom mestu, nisu napuštali Sen Nazer“, rekao je predstavnik DCNS.\nUgovor o isporuci dva nosača helikoptera tipa „mistral“ zaključen je 2011. godine. Francuska je prvi brod „Vladivostok“ trebalo da preda u novembru prošle godine, ali se to nije dogodilo zbog situacije u Ukrajini.\nSevastopolj, Vladivostok, raskid ugovora, nosači helikoptera, Mistrali, ugovor, Francuska, Ukrajina


Ljekar iz Novog Pazara tvrdi da mu nije saopšteno da mu je izrečena samoizolacija\nNaslovnica Sjeverni Sandžak Novi Pazar Ljekar iz Novog Pazara tvrdi da mu nije saopšteno da mu je...\n“Moj klijent se javio u Zavod za javno zdravlje istog dana, gde su mu tražili akt kojim mu je određena mera samoizolacije. On je objasnio da mu niko nije uručio taj akt, već da se javlja po usmenom nalogu načelnika odeljenja na kom radi. Upućen je kod epidemiologa koji je konstatovao da u njegovom slučaju nisu ispunjeni uslovi za samoizolaciju, već samo praćenje, odnosno da se povremeno javi Zavodu”, saopštio je pravni zastupnik dr Badića.\nNa predlog Zavoda za javno zdravlje, Badić se obratio sanitarnoj inspekciji u kojoj su mu, kako je naveo Fetahović, potvrdili da za njega nije izdato rešenje o samoizolaciji.\n“Napominjem da je doktor Badić insistirao da u Zavodu za javno zdravlje bude testiran na korona virus, ali da mu zbog nepostojanja simptoma nisu odobrili testiranje”, dodao je Fetahović.\nPo nalogu Osnovnog javnog tužilaštva u Novom Pazaru protiv Badića je podneta krivična prijava zbog sumnje da je počinio krivično delo nepostupanje po zdravstvenim propisima za vreme epidemije.\nPre toga, na poziv zaposlenih u Opštoj bolnici, reagovala je policija i Badića, kada se po isteku godišnjeg odmora vratio na posao, udaljila iz te zdravstvene ustanove zbog kršenja mere samoizolacije.\n“Badić smatra da je verovatno nesporazum nastao u razmeni informacija između nadležnih službi i da će se sve razjasniti u toku postupka”, istakao je njegov advokat.


Mirko Šarović "iskulirao" Željku Cvijanović: "Ne može se tako raditi, to je ponižavajuće!"\nŠarović je ponovio da je prvo održan sastanak sa strankama u vlasti, a da je, potom, pozvana opozicija “onako usput”\n– Međutim, naš stav je i da zahvaljujući ovakvoj vlasti u RS , prije svega gospodinu Dodiku, koji je na neki način oživio i gospodina Inzka koji je bio potpuno zaboravljen, visoki predstavnik će u ovoj državi biti još ko zna koliko godina. Što prije skinemo ovu vlast u RS, ali i na nivou BiH, prije će otići i visoki predstavnici. Čak, mislim, da im odgovara da ovde bude visoki predstavnik, da se prave tenzije i izmišljaju koje kakvi neprijatelji, kako bi se narodu prodavale priče – rekao je Šarović.\nMilorad DodikMirko ŠarovićValentin InzkoŽeljka Cvijanović\nPrevious article Bivši reprezentativac Senijad Ibričić oduševljava i u poznim godina: Proglašen najboljim igračem u Sloveniji\nNext article Najavljen skup u Sarajevu ispred Face TV-a u znak podrške Senadu Hadžifejzoviću\nBivši reprezentativac Senijad Ibričić oduševljava i u poznim godina: Proglašen najboljim igračem u Sloveniji\nNajavljen skup u Sarajevu ispred Face TV-a u znak podrške Senadu Hadžifejzoviću


Protest zbog 'provaljenih' testova: Maturanti ispred Ministarstva prosvete\nNovosti\t18.06.2019 15:12\nMali maturanti su se okupili ispred zgrade Ministarstva prosvete u Nemanjinoj ulici zbog odlaganja testa iz matematike i blokirali saobraćaj, javljaju mediji.\nOni zahtevaju da se poništi završni ispit i da se u srednje škole upišu prema svom uspehu. Takođe traže i ostavku ministra prosvete Mladena Šarčevića, a troje predstavnika đaka primljeno je na razgovor u Ministarstvo\nMali maturanti su pokrenuli peticiju u kojoj traže da bude ukinuto polaganje male mature i da im bude omogućeno da srednju školu upisuju na osnovu uspeha iz šestog, sedmog i osmog razreda.\nPoziv za okupljanje ispred Ministarstva postavljen je na društvene mreže, a posle tog protesta svršeni osnovci, otišli su do Slavije, gde su na kratko blokirali saobraćaj.\nNoć pred polaganje, zadaci iz matematike pisani rukom i to njih 20, koliko ih inače ima na testu iz male mature, počeli su da kruže među osmacima.\nTest iz matematike đaci je trebalo da polažu u utorak od 9 do 11 h, ali je pola sata pre planiranog početka deci saopšteno da se test odlaže za četvrtak 20. jun.\nMinistar prosvete je rekao da se u sredu nastavlja, kako je i planirano, polaganje kombinovanog testa, odnosno rezervnog testa.\nMaturanti, kojima su se pridružili i pojedini roditelji, uzvikivali su "Nećemo prijemni", "Ministre, ostavka", "Imamo i rezervni", aludirajući na rešenja sutrašnjeg kombinovanog testa, jer su se rešenja i tog testa našli na društvenimmrežama i u pojedinim medijima.


RTS :: Stefanović: "Migovi-29" iz Belorusije stigli u Srbiju\nDruštvo Stefanović: "Migovi-29" iz Belorusije stigli u Srbiju\nsubota, 17. apr 2021, 19:35 -> 21:05\nMinistar je gostujući u Dnevniku RTS-a naveo da su građani Srbije tokom vežbe "Odgovor 2021" imali priliku da između ostalih vide i "Mi-35" helikoptere, za koje kaže da su impresivna snaga naše vojske - naše zemlje.\nPodvukao je i da su na današnjoj vežbi prikazana savremena borbena sredstva i naoružanje, kojima je naša vojska danas opremljena.\n"Mogli ste da vidite i platforme 'Mali Miloš', i 'Veliki Miloš', 'Lazar' i 'Pasars' - i sve ono što je gađalo danas", rekao je ministar i dodao da će u narednih godinu, dve još naoružanja koje se razvija biti prikazano.\nIstakao je i da su pripadnici MUP-a i Vojske pokazali da Srbija može da se osloni na njih u ratu, kao što se svakog dana oslanja na njih u miru.\n"Mogli ste da vidite koliko smo kao zemlja napredovali i osnažili naše snage. Kako smo dobro izveli vežbu u veoma složenim uslovima. Mogli ste da vidite kako su naši piloti helikoptera i svi ovi ljudi koji su upravljali 'pancirom' kao novim sredstvom, tenkovima, oklopnim transporterima, višeciljnim bacačima, raketama tipa 'plamen' bili skoncentrisani i precizni", navodi Stefanović.\nGovoreći o združenom dejstvu on je istakao da se sve više se menjaju okolnosti, pretnje postaju hibridne, i dodao da sve može biti bezbednosni izazov i pretnja.\n"Važno je da su svi dobro uigrani u sadejstvu", rekao je ministar.\nDodaje da su svi spremni da u svakom trenutku štite interes i bezbednost građana Srbije.\nGost Dnevnika 2 je naveo i da se predsednik Srbije i vrhovni komandant Aleksandar Vučić uverio da je srpska policija spremna da po njegovom naređenju odmah postane borbeni deo oružanih snaga Srbije.\n"Dobili smo visoku ocenu predsednika Srbije koji je rekao da je izuzetno zadovoljan onim što je prikazano na oba poligona i svi smo ponosni i na tu ocenu i na ono što su naše jedinice mogle da pokažu", naveo je ministar.\nPreminuo Ljubomir Marković, predsednik Saveza udruženja potomaka ratnika Srbije 1912-1920\nSrbiji isporučena još dva "miga-29" iz Belorusije\n13° C 14° C 14° C 13° C 14° C 3° C


Jačanje granične saradnje sa Unijom - Glas Srpske\nSrna 22.01.2019 20:33\nSarajevo - Savjet ministara u tehničkom mandatu utvrdio je danas prijedlog statusnog sporazuma između BiH i EU o aktivnostima koje sprovodi Agencija za evropsku graničnu i obalsku stražu na teritoriji BiH.\nZaključivanjem ovog sporazuma, BiH i EU jačaju i institucionalizuju graničnu saradnju, uključujući usaglašavanje operativnog plana, pojednostavljenje i ubrzanje obavljanja zajedničkih intervencija na granicama, kao i saradnju sa drugim agencijama i tijelima EU.\nSaradnja uključuje i zajedničke akcije koje podrazumijevaju djelovanje na suzbijanju nezakonitih imigracija, odnosno prekograničnog kriminala.\nPrijedlog sporazuma biće dostavljen Predsjedništvu BiH u dalju proceduru, a za potpisnika BiH predložen je ministar bezbjednosti, saopšteno je iz Savjeta ministara.\nMinistri su na današnjoj sjednici, na prijedlog Ministarstva bezbjednosti, donijeli odluku o utvrđivanju opravdanih razloga humanitarne prirode za produženje privremenog boravka državljanima Sirije.\nPod opravdanim razlozima humanitarne prirode smatraju se nepovoljna bezbjednosna situacija i stanje životne ugroženosti u toj državi, a produženje privremenog boravka iz humanitarnih razloga u trajanju najduže do godinu dana može se odobriti državljaninu Sirije na njegov zahtjev ako ima odobrenje privremenog boravka izdato na osnovu ove odluke i koje nije u suprotnosti sa Zakonom o strancima.\nPostupak za produženje privremenog boravka iz humanitarnih razloga sprovodi Služba za poslove sa strancima. Protiv rješenja ove službe, stranac može izjaviti žalbu Ministarstvu bezbjednosti BiH.\nDanas je usvojena i informacija Ministarstva bezbjednosti o stanju u oblasti migracija u BiH u vezi sa povećanim prilivom migranata u 2018. godini.\nSlužbi za poslove sa strancima od januara do decembra prošle godine prijavljena su 23.902 nezakonita migranta na teritoriji BiH, a namjeru da zatraži azil iskazalo je 22.499 lica, dok je njih 1.567 podnijelo zahtjev za azil.\nNajveći broj migranata je iz Pakistana 7.770, iz Irana 3.663, iz Sirije 3.017, Avganistana 2.780 i Iraka 2.184. Ostale zastupljenije grupe migranata su iz Libije 879, Palestine 752, Alžira 477, Bangladeša 452 i Indije 416.\nTokom prošle godine zabilježen je kontinuirani rast broja migranata u BiH sve do oktobra, nakon čega slijedi pad njihovog priliva u BiH.


Orban: Srbija je potrebnija Evropskoj uniji, nego EU Srbiji - ŠestaDimenzija\n17/06/2020 17/06/2020 SestaDimenzija\n„Srbija je ključna država, EU nije celovita bez Srbije i moj stav je da će ovo otvaranje granica koje smo pokazali iz pravca Evropske unije prema Srbiji doprineti što bržoj integraciji Srbije u Evropskoj uniji“, rekao je Orban u intervjuu za Radio-televiziju Panon, prenosi Tanjug.\n„U Srbiji su sada na vlasti oni koji to osećaju. Zbog toga je naš interes da u Srbiji na vlasti uvek budu naši prijatelji i mogući saveznici sa kojima možemo da gradimo zajedničku budućnost. To nije uvek tako bilo, niti će uvek biti. Treba poštovati tu izuzetnu mogućnost da su sada upravo takvi ljudi u vladi i u vlasti u Beogradu”, kazao je on.\n„Istovremeno i da kod nas ovde na vlasti budu oni koji znaju da ako želimo lepšu budućnost za Mađare, možemo je stvoriti zajedno sa Srbima“, naglasio je Orban\n„Ima mogućnosti za to da se dobri odnosi koji su izgrađeni u politici, stvore što više prednosti i za Srbe i za Mađare. Važno je da se mi ovde u Pešti, ne usredsredimo samo na Vojvodinu, već i na čitavu Srbiju. Moramo da imamo u vidu i srpsku vladu i mađarski kapital ne sme da se zaustavi samo u Vojvodini, nego da pokuša na teritoriji čitave Srbije da stvori što više mešovitih preduzeća“, istakao je Orban.\n„Predsednik Vučić, koji ima velike zasluge u kvalitetu sadašnjih kontakata uvek kaže da treba ići i dalje od Vojvodine“, rekao je Orban.\n„Ozbiljno političko iskustvo, prošlost, reference, rukovodstvo u Vojvodini ima samo SVM koji je sposoban da u najširem mogućem krugu okupi Mađare, a mi iz Budimpešte uvek treba da podržavamo mađarsko jedinstvo“, kaže Viktor Orban.\n← Lek koji spasava teško obolele od korone košta samo 480 dinara!\nVUČEVIĆ: U gradu oko 800 obolelih od korone, epidemiološka situacija dramatična →\nAmazon izbacuje 175.000 ljudi na ulicu!


Integracija sistema: cargo-partner\nPlatforma za drumske prevoznike\nPosao u kompaniji cargo-partner\nDa li treba da obrađujete velike količine podataka? Hoćete li da poboljšate kvalitet podataka i na minimum smanjite greške u unosu? Da li biste želeli da smanjite operativne troškove umanjujući ručne interakcije?\nU tom slučaju mogli biste da imate koristi od uspostavljanja EDI veze sa kompanijom cargo-partner. EDI (elektronska razmena podataka) bezbedan je i lak način za automatizovanje prenosa podataka, smanjivanje obima administracije i poboljšanje kvaliteta podataka.\nMožemo da obezbedimo laku kompatibilnost i brzu integraciju sa velikim brojem formata i protokola podataka. Naš namenski kompetentni Centar za integraciju uspostavio je više od 100 EDI veza sa kupcima i partnerima. Pokrivamo sve od standardizovanih interfejsa do specijalnih rešenja i pratićemo Vas i podržavati tokom čitavog procesa, počev od podrobne analize zahteva do svih pojedinosti tehničke implementacije.\nNaš kompetentni Centar za upravljanje lancem snabdevanja i integraciju obaviće detaljnu analizu zahteva i definiciju procesa kako bi se postiglo zajedničko razumevanje ciljeva i procesa koje treba optimizovati. U sledećem koraku naš tim će se povezati sa Vašim IT sektorom da bi definisao relevantne tehničke specifikacije i pojasnio detalje o transportnim protokolima i formatima. Podržavamo širok raspon protokola, npr. HTTP, FTP i AS2, što nam omogućava lako povezivanje svih zajedničkih sistema i omogućava nam da ponudimo razne formate za ERP i OLTP sisteme, kao što su CSV, XML, JSON, EDIFACT ili VDA.


Ženski prostor - Jačanje kapaciteta za unapređivanje zdravlja Romkinja\nJačanje kapaciteta za unapređivanje zdravlja Romkinja\nŽenski prostor je od 22. do 24. novembra 2013. u Vrnjačkoj Banji organizovao seminar Jačanje kapaciteta za unapređivanje zdravlja Romkinja i pristupa zdravstvenoj zaštiti za 12 aktivistkinja iz Bujanovca, Vranja, Leskovca, Vlasotinca, Lebana, Prokuplja i Kuršumlije, sa ciljem unapređenja kapaciteta aktivistkinja na jugu Srbije, posebno u oblasti zagovaranja unapređivanja zdravlja i zdravstvene zaštite Romkinja.\nOsim toga što je jug Srbije suočen sa velikom stopom nezaposlenosti i visokim procentom siromaštva, Romkinje na ovom području imaju probleme i u ostvarivanju prava na očuvanje zdravlja i dobijanju zdravstvene zaštite, usled dodatne diskriminacije, predrasuda, kao i nedostatka informacija vezanih za načine ostvarivanja zdravstvene zaštite. U nekim opštinama južne Srbije ne postoje zdravstvene medijatorke, a one su upravo prepoznate kao veoma važne kada je zdravstvena zaštita Romkinja u pitanju. Takođe, vrlo je malo aktivnih organizacija i inicijativa koje se bave poboljšanjem položaja Romkinja uopšte, pa samim tim i poštovanjem prava na zdravstvnu zaštitu. Zbog toga je i važno da se podrže nove inicijative, kao i da te inicijative postanu deo Romske ženske mreže koja deluje na čitavoj teritoriji Srbije.\nPored žena koje svoj aktivizam u oblasti prava žena i zaštite zdravlja tek počinju, prisutne su bile i dugogodišnje aktivistkinje Romske ženske mreže koje su ličnim primerima i iskustvom podržale buduće saradnice. Seminar su, pored aktivistkinja Ženskog prostora Snežane Stojanović i Vere Kurtic, vodile i Slavica Rakić, aktivistkinja Udruženja Romani cikna iz Kruševca, Đurđica Ergić, aktivistkinja Romskog ženskog centra Bibija iz Beograda, i Ljerka Mezga Ćurčin, konsultantkinja za žene žrtve nasilja.\nTeme kojima smo se bavile dale su novi uvid u romski ženski aktivizam, a posebnu pažnju smo obratile na načinine zagovaranja za sistemska rešenja problema sa kojima se Romkinje susreću pa tako i rešavanju problema u zdravstvenoj zaštiti i očuvanju zdravlja žena. Takođe, ovo je bila prilika da se bavimo i brigom žena o sebi samima, kako onih sa kojima radimo, tako i nas aktivistkinja.\nIako je za neke od novih saradnica ovo bio prvi put da su se susrele sa feminističkim načinom rada, zaključci seminara ukazuju na neophodnost aktivističkog angažovanja samih žena kako bi se došlo do pozitivnih promena. U atmosferi poverenja, solidarnosti i sestrinstva dogovorena je dalja saradnja i neophodni koraci u procesu poboljšanja zdravlja i zdravstvene zaštite Romkinja na jugu Srbije.\nSeminar je deo istoimenog projekta koji je podržala Fondacija za otvoreno društvo, Srbija.\nFotografije sa ovog susreta možete pogledati ovde.


U Srbiji sve više falsifikovanih deviza - Ozonpress :: internet portal\nU Srbiji sve više falsifikovanih deviza\nZA prvih šest meseci ove godine otkriveno je tri puta više falsifikovanog stranog novca u odnosu na isti period lane. Kako je u petak objavila Narodna banka Srbije, za prvih šest mesecii ove godine, otkriveno je 1.015 komada lažnih stranih novčanica. Od januara do kraja juna prošle godine, otkriven je svega 321 strani falsifikat.\n– U posmatranom periodu, otkriveno je 880 komada falsifikovanih novčanica evra, što je tri puta više nego u istom periodu prethodne godine, kada je evidentirano 289 komada tih novčanica – ističu u NBS.\nIstovremeno, otkrivene su i 103 lažne novčanice dolara. To je čak 4,9 puta više nego u istom periodu 2018, kada je evidentiran 21 komad tih novčanica.\n– Evidentiran je gotovo isključivo falsifikat apoena od 100 dolara – ukazuju u NBS.\nKada je reč o domaćoj valuti, „štampa“ se manje lažnih dinara, ali u većoj vrednosti. Za šest meseci otkrivena su 1.924 komada lažnih dinara, što je 5,9 odsto manje nego lane u istom periodu. Međutim, zbog udela novčanica veće vrednosti, nominalni iznos je povećan za 12,2 odsto (2,37 miliona dinara u ovoj, u odnosu na 2,1 milion dinara u prošloj godini, za prvih šest meseci).\nVeć „tradicionalno“, najviše se falsifikuje novčanica od hiljadu dinara. Tako su od januara do kraja juna u Srbiji otkrivene ukupno 943 lažne hiljadarke, ali i 578 lažnih novčanica od 2.000 dinara i 16 od 5.000 dinara.\nMARKA SE JOŠ TRAŽI\nIAKO već gotovo dve decenije nije platežno sredstvo, nemačka marka i dalje se kotira na kursnim listama, jer se koristi za potrebe knjiženja i raznih obračuna. U Srbiji marke za dinare otkupljuju dve banke. Marku nisu zaboravili ni falsifikatori, pa je za prvih šest meseci u Srbiji zaplenjeno 27 komada lažnih nemačkih novčanica.\nSrbija među zemljama sa najnižom platom u regionu\nInženjerska plata i do 1.500 evra\nBoki 13/07/2019 u 15:21 Odgovorite\nHahah poslao Željko….